Izrael oštro osudio hemijski napad u Siriji\n► Izrael oštro osudio hemijski napad u Siriji\n04.04.2017 Tel Aviv\nIzraelski premijer Benjamin Netanjahu danas je oštro osudio upotrebu hemijskog oružja u Siriji, ocenivši da zločini u toj zemlji ističu potrebu da Izrael bude sposoban da se "uvek sam odbrani od svakog neprijatelja i svake pretnje".\n"Užasne slike iz Sirije moraju šokirati svako ljudsko biće. Izrael oštro osuđuje upotrebu hemijskog oružja u svakoj situaciji, posebno protiv nevinih civila", rekao je Netanjahu, prenose izraelski mediji, dodavši da "Izrael poziva međunarodnu zajednicu da ispuni obećanja iz 2013. godine i ukloni hemijsko oružje iz Sirije".\nŠef Instituta za bezbednosne studije, bivši komandant vojne obaveštajne službe, Amos Jadlin je zatražio "aktivniju politiku" Izraela prema Siriji, ocenivši da je vreme da sirijski predsednik Hafez Asad "plati za svoje ratne zločine", a izraelski ministar obrzovanja Naftali ocenio da se u Siriji "sistematski sprovodi genocid".\nJadlin je napisao da je bivši predsednik SAD Barak Obama ostavio prazninu jer nije uspostavio crvenu liniju u Siriji protiv hemijskog oružja, te su tako nastalu prazninu ispunili Rusija, Iran i Hezbolah.\nU kasnijem intervjuu za izraelski vojni radio on je rekao da bi Izrael koji je u poslednjih nekoliko godina navodno uništavao konvoje oružja iz Irana preko Sirije, namenjene libanskom Hezbolahu, trebalo da uništi avione koji su izveli hemijski napad.\nPalestinci i njihove pristalice zatražili su da se danas održi vanredan sastanak Generalne skupštine UN kako bi se uvojila rezolucija u kojoj se Izrael osuđuje zbog "preterane upotrebe...


Pandemija ubrzala inovacije na polju tržišta rada\nTanjug 18. novembra 2021. 20:47\nBEOGRAD – Pandemija je umnogome ubrzala inovativne procese na polju tržista rada i doprinela da menadzment izmeni i prilagodi svoje strateško poslovanje novim uslovima, očenjeno je na današnjoj konferenciji o uticaju pandemije na poslovanje i promenama nastalim na tržištu rada.\nPanel „Novi strateški trendovi“ održan je u okviru završne konferencije edukativnog programa za menadzere i preduzetnike „Akademija“, koji je Asocijacija menadzera Srbije pokrenula u aprilu mesecu.\nNa panelu održanom u beogradskom hotelu „Metropol“ izložene su inovacije sprovedene u oblasti menadzmenta, kao i problemi i novine koje je pretrpelo tržište rada u Srbiji tokom pandemije, kako bi se utvrdili novi strateški trendovi neophodni za dalji napredak ovog sektora.\nGovoreći o novim trendovima na tržištu rada, predsednik Srpske asocijacije menadzera Dragoljub Damljanović rekao je Tanjugu da je tržište rada pretrpelo velike izmene od prošle godine i istako da je pandemija uticala na to da ljudi sada češće menjaju poslove nego što su to činili ranije.\nTakođe je istakao i ljudi imaju više mogućnosti da se oprobaju u različtim branšama i onlajn poslovanju, kombinujući rad od kuće i kancelarije.\nObjasnio je da je i menadzerski sektor pretrpeo velike promene i da je situacija drastično drugačija nego što je bila u periodu od pre do deset godina.\n„Piramidalna organizacija i upravljanje sa pozicije menadzera i rukovodioca, samo pos sebi, nema više smisla, jer menadzeri pored poznavanja svog biznisa, moraju da budu upoznati sa sociološkim momentima zaposlenih i grupe“, kazao je Damljanović.\nMenadzeri u novim okolnostima, tvrdi predsednik asocijacije, moraju da ovladaju socijološkim veštinama, kako bi upravljali na dobar i efikasan način svojim timovima.\nOn je rekao da se ovaj trend posebno pokazao važnim u sistemu rada na daljinu, gde rukovodilac mora da oseti kada tim usporava ili ima probleme, kao i da ima razumevanja za izazove sa kojima su zaposleni suočavaju u novim okolnostima.\nNaveo je da inovativno što mnoge firme napuštaju piramidalnu organizaciju i prelaze na „matriks“ sistem, gde postoji organizacija pojedinačnim po projektima i gde u jednom trenutku ima više šefova po rzličitim osnovama.\n„Menadzeri moraju da budu lideri i da ih ljudi slede. Moraju im predstaviti ideju i viziju i ostavre strategiju za ostvarenje iste u posebnim okolnostima“, kazao je on i istakao da je motivacija zaposlenih neophodna kao bi rezultati bili vdljivi.\nKada je u pitanju ulaganje u novi stručni kadar, Damljanović kaže da je tokom prošle godine tržište rada pretrpelo fazu prilagođavanja i usvajanja sistema rada na daljnu i dodaje da je sada potrebno da se svakom zaposlenom obezbedi thničko i lično usavršavanje, tako da ulaganja u novi stučni kadar tenutno nema.\nPredsednik IO Generali osiguranja Dragan Filipović rekao je za Tanjug da se tržište rada promenilo na gloalnom nivou i da je primećen trend zaposljavanja IT stručnjaka, ne samo u toj struci, već i u oblastima koje se tiču inovacija i razvoja.\nOn je dodao da je primećeno i da ljudi napuštaju poslove u razvijenim kompanijama samo zato što ne mogu da podnesu da ne idu u kancelarije i ne mogu da se prilagode novom sistemu rada od kuće.\nNaveo je da je prodaja pretrpela najviše promena na polju poslovanja tokom pandemije, ali da je elektronska trgovina zato doživela ekspanziju.\nZaključio je da je pandemija ubrzala inovativne procse na tržištu rada i u strategijama menadzmenta.\nEdukativni program „Akademija“ prvi put je održan u Srbiji ove godine, a nakon dodeljeno je 26 diploma menadzerima, polznicima ovog projekta.


Mihajlovića policija spriječila da se obračuna sa navijačem Lacija (VIDEO) | Kodex.ME\nReakcija na dobacivanje "ciganine"\nMihajlovića policija spriječila da se obračuna sa navijačem Lacija (VIDEO)\nSinišu Mihajlovića, trenera Bolonje, policija je spriječila u namjeri da se obračuna sa navijačem Lacija ispred stadiona Olimpik pred početak sinoćnjeg finala Kupa Italije.\n16. 05. 2019 - 08:55 Autor: Kodex\nSrpski trener, koji je dio igračke karijere proveo upravo u Laciju, prolazio je pored grupe navijača rimskog kluba u namjeri da uđe na stadion.\nJedan od pristalica Lacija počeo je da ga verbalno vrijeđa na šta je uslijedila oštra reakcija Mihajlovića. Krenuo je da se obračuna sa navijačem, ali je srećom na vrijeme intervenisala policija i smirila Mihajlovića.\nInače, uoči početka utakmice došlo je do sukoba policije i najvatrenijih navijača Lacija, ali su, prema navodima italijanskih medija, prošli bez ozbiljnijih posljedica.\nLacio se u sinoćnjem finalu Kupa Italije sastao sa Atalantom i slavio rezultatom 2:0. Strijelci za sedmi pehar Kupa “nebesko-plavih“ bili su Sergej Milinković-Savić u 82. i Joaquin Correa u 90. minuti.


Ovog meseca 2052\nSvih dana 235799\nImamo: 11 gostiju na mreži\nZaštita životne sredine ne podrazumeva samo očuvanje postojećih šuma, nego i stalno obnavljanje i sađenje mladica. Osnovaci iz Dvorana kod Kruševca prikupili oko 8.000 plastičnih boca za reciklažu i zasadili 50 breza.\nTroje učenika prikupilo je, sa svojim roditeljima, oko 1.200 plastičnih boca. U akciji koju je organizovao ekološki pokret "Bela breza", s ciljem poveća ekološku svest đaka, do sada je u pet škola prikupljeno oko 8.000 plastičnih boca.\nUčenici ove škole posadili su i 50 sadnica lišćara u takozvanom fudbalskom parku, oko igrališta gde meštani dvorana provode slobodno vreme. Ovo je šesta akcija pošumljavanja u dolini Rasine i Morave u proteklih nekoliko godina.


hapsenje - Vesti - Svet Plus\nhapsenje najnovije vesti\nAna Jovanović skakala dečku po autu i lomila brisače!\nNova učesnica rijalitiju "Zadruga 5", Ana Jovanović je ranije bila u skandalu, kada je skakala na automobil i lomila brisače dečku, jer su se posvađali oko telefona...\nBane Vidaković ispričao detalje porodične agonije!\nGlumac Bane Vidaković ispričao sve detalje porodične agonije nakon njegovog hapšenja! Njegova ćerka je to teško podnela...\nKao bomba je u medijima odjeknula vest da je policija na Novom Beogradu u Bloku 38 upala u kozmetički salon i zaplenila izvesnu količinu droge. Otkriveno zbog čega je Marija Bulat nabavljala drogu, jedna voditeljka u strahu...\nRomana Panić je pre skoro dva meseca puštena je iz zatvora u Brizbejnu, u Australiji, gde je bila zbog pljačke bankomata, a kako „Alo!“ piše ona ulazi u rijaliti "Zadruga 4". Otkriva i detalje hapšenja!\nEvo kako je Gagi Đogani došao na red za hapšenje! Denser je uhapšen policijskoj akciji pre dva dana zbog posedovanja narkotika! On se pravdao da je drogu kupio za ličnu upotrebu, nakon čega je pušten i još uvek se čeka odluka tužilaštva o daljem postupku koji će se voditi protiv njega.\nSud u BiH je Tijani Maksimović poznatijoj kao Tijana Ajfon odredio jednomesečni pritvor u trajanju od mesec dana, dok je ostalim osumnjičenima izrečena mera zabrane, prenosi ATV. Ona je uhapšena, a njene koleginice se peru od nje, odnosno od druženja sa njom.\nOglasila se Seka Aleksić nakon hapšenja brata!\nNakon što je u javnosti odjeknula vest da je uhapšen Nedžad Remić, i to zbog zbog postojanja osnova sumnje da je izvršio krivično delo iznuda, oglasila se i Seka Aleksić! Nakon hapšenja brata ona kaže: Ja sa tim nemam ništa!


Olga Danilović osvojila Rolan Garos // Međunarodna scena (ATP, WTA, juniori) // Teniski Savez Srbije\nOlga Danilović osvojila Rolan Garos\nDatum objave: 05.06.2016. // Kategorija: Međunarodna scena (ATP, WTA, juniori)\nNajbolja juniorka Srbije, 15-godišnja Olga Danilović osvojila je gren slem prvenac. Šampionski trofej podigla je u dubl konkurenciji juniorskog gren slem turnira u Parizu - Otvorenog prvenstva Francuske.\nNa prvom učešću na pariskoj šljaci u karijeri, jedna od najvećih mladih nada u svetskom tenisu, naša Olga, u paru sa koleginicom iz Španije Paulom Arias Manjon u borbi za tron Rolan Garosa savladala je prve nosioce ovog takmičenja, ruski par Pervusina, Potapova 3:6, 6:3, 10:8.\nDanilovićevoj je ovo tek drugi gren slem u karijeri, prvi je odigrala na ovogodišnjem Otvorenom prvenstvu Australije. Trenutno je na 23. mestu ITF liste, nakon trijumfa u Parizu čeka je skok među 20. najboljih na svetu, gde će biti jedna od najmlađih teniserki.\nRadivojevićeva dvostruka vicešampionka u Istanbulu


plemenita periska Архиве - Sve o novcu\nHome\tTags\tPosts tagged with "plemenita periska"\nPlemenita periska, endemična morska školjka veličine manje od jednog centimetra imena „Orange“ prva je usvojena životinja o kojoj će ubuduće brinuti kompanija Gebrüder Weiss. Ova kompanija se obavezala da će osigurati hranu i za ostalih osam malih i dve odrasle školjke o kojima brinu u jedinom njihovom utočištu – akvarijumu u Puli. Uz to, kompanija Gebrüder Weiss će pomoći i pri nabavci potrebne opreme, kako bi plemenite periske imale uslove za rast i jednoga dana mogle da žive ponovo u svom prirodnom staništu – u Jadranskom i Sredozemnom moru.\nU nameri da očuva vrstu plemenite periske, a povodom Međunarodnog dana biološke raznovrsnosti i Dana zaštite prirode, Gebrüder Weiss je među prvim kompanijama prepoznala važnost zaštite i očuvanja ove ugrožene vrste koja je u Sredozemnom moru gotovo nestala. Procene su da ih u Jadranu živi jedva desetak, jer preko 99% svih plemenitih periski na svetu usmrtio jedan novootkrveni parazit.\nKo je Plemenita periska?


Potraga za vozačima u punom gasu - Glas Regije\nPotraga za vozačima u punom gasu\nBANJALUKA, SARAJEVO – Za vozačima kamiona širom Bosne i Hercegovine u posljednje vrijeme je opet velika potražnja, posebno ponude za posao stižu iz zemalja Evropske unije, od Slovenije do Češke, a i domaće firme ih traže jer fali tog kadra.\nNikola Grbić, predsjednik Udruženja prevoznika za unutrašnji i međunarodni transport Republike Srpske, istakao je za „Nezavisne“ da vozači i dalje masovno odlaze iz Republike Srpske i Bosne i Hercegovine, te da je velika potražnja za njima.\n„Čak je i velika preregistracija prevozničkih firmi iz Bosne i Hercegovine u zemlje Evropske unije kao što su Slovenija i druge zemlje. Ovo je, nažalost, trend i masovna je potražnja za vozačima iz BiH i RS. Trenutno sada na birou za zapošljavanje u Republici Srpskoj ne možete pronaći nijednog profesionalnog vozača. Kada prođe pandemija virusa korona, očekujemo da će tek onda odlaziti vozači iz Republike Srpske i Bosne i Hercegovine“, naveo je Grbić.\n„Više je razloga za odlazak vozača u inostranstvo, među kojima su uslovi na terminalima, dugo čekanje, nema dovoljno posla, slabe cijene, velike obaveze prema državi u vidu poreza i doprinosa, te kreditne obaveze. U ovoj situaciji smo ostali bez ovog kadra i bukvalno nema prevozničke firme u RS ili BiH da joj sada ne fali po nekoliko vozača. U mojoj firmi konkretno fali pet vozača i pet kamiona nije pokrenuto već tri mjeseca jer nema ko da ih vozi. Ovo sve pogoršava situaciju u prevozu i pitanje je ko će poslije pandemije uopšte upravljati kamionima ovdje“, naglasio je Grbić.\n„Dominantno, najveći broj je za potražnju profesionalnih vozača za teritoriju Bosne i Hercegovine. U odnosu na isti period prošle godine za sedam odsto je više oglašavanja iz ove skupine. U sličnom rangu je i potražnja za vozačima autobusa na području cijele države“, kazali su u ovoj agenciji za posredovanje pri zapošljavanju.\n„Glavni motiv mi je iskreno plata, koja je mnogo veća nego što ovdje mogu zaraditi. Nije mi problem ni da se testiram na koronu ako ću kod novog poslodavca u inostranstvu ostvariti bolju za zaradu“, rekao je on.\nPrethodna Proljeće počinje u subotu, u deset sati i 37 minuta\nSljedeća Virusom korona zaražene još 543 osobe u Srpskoj, 15 preminulih


Udruženje ALDI i Grad Goražde: Prva u nizu edukacija za mlade nazaposlene osobe – RTV BPK\nUdruženje ALDI i Grad Goražde: Prva u nizu edukacija za mlade nazaposlene osobe\nUdruženje Aldi, koje na području BPK Goražde u saradnji sa pratnerima realizuje projekat Međunarodne organizacije rada(ILO) organiziralo je edukaciju za mlade nezaposlene osobe s područja gradskog dijela Goražda. U okviru edukacije prisutni su imali priliku upoznati se sa svim aktivnostima koje nude partneri projekta, a koje se odnose na mogućnost bržeg zapošljavanja kroz stručne edukacije.\nKako je istaknuto, ovo je prva u nizu edukacija na području BPK Goražde, a kroz edukacije je planirana obuka oko 300 mladih nezaposlenih osoba.\nU Udrženju ALDI, koje je i nosilac projekta za BPK Goražde, ističu da će se planirane aktivnosti provoditi do januara 2019. godine, a predstavljaju nadogradnju i nastavak napora svih relevanih lokalnih aktera na usklađivanju ponude i potražnje na tržištu rada i smanjenju broja nezaposlenih.\nProjekat “Lokalno partnerstvo Goražde” je među 15 partnerstava osnovanih u sklopu projekta “Podrška lokalnim partnerstvima za zapošljavanje u BIH” kojeg finansira Evropska unij posredstvom Međunarodne organizacije rada i to u cilju smanjenja broja nezaposlenosti i poboljšanja kvaliteta života građana BiH.\nPored ALDI-a i Grada Goražde, partneri projekta su i Kantonalna Služba za zapošljavanje, Srednja stručna škola „Džemal Bijedić“, te Kantonalno Udruženje poslodavaca i Privredna komora, kao i preduzeća Bekto Precisa i Emka Bosnia.


BalkanMagazin :: Bez narodne kulture nema kulturnog identiteta\nBez narodne kulture nema kulturnog identiteta\nBanka semena na Mesecu – garancija za opstanak naše planete!\nObuke za naftaše u Naučno-tehnološkom centru NIS-a\nIz strane štampe: Neuro-teologija - Vera je doping za mozak\n(2) Najveći srpski naučnik - ...\n(1) Da li možemo da se borimo...\nčetvrtak, 17. maj 2012 14:35\n“Narod koji više nema oslonac u narodnom životu - više nije suveren, a to znači da je ugrožena i republika”, rekao je profesor Aleksandar Petrović na promociji knjige Narodna kultura u kulturnoj politici Srbije\n(foto - Učesnici u raspravi o knjizi: Đurković (levo), Vujadinović i Petrović)\n“Sva istraživanja fenomena povezanih sa narodnim stvaralaštvom, rađena poslednjih godina u Evropi, slažu se da bez narodne kulture, posebno konteksta i poprišta opštih etičkih i estetskih sistema vrednosti, nema kluture uopšte”, stoji u predgovoru knjige Narodna kultura u kulturnoj politici Srbije koja je rezultat istraživanja Miše Đurkovića iz Instituta za Evropske studije, Dimitrija Vujadinovića iz Balkankult fondacije i njihovih saradnika na temu Očuvanje folklornog nasleđa i kulturna politka Srbije.\nMiša Đurković i Dimitrije Vujadinović na predstavljanju njihovog istraživanja o narodnoj kulturi\nNa žalost, kulturna politika u Srbiji ili ne postoji ili je okrenuta savremenoj kulturi i nemilosrdnoj modernizaciji koja preti da zatre tradicionalnu narodnu kulturu i stvaralaštvo. To je dovelo do toga da “narodne kulture ima u tragovima i treba dobar naučnik i mnogo volje da se otkrije”, smatra profesor Aleksandar Petrović.\nProfesor Aleksandar Petrović\n“Problem kulturne politike sa narodnom kulturom tokom dugih vekova je što je preko nje prešao niz talasa modernizacije, manje više nasilnih i sa ciljem istrebljenja nacionalne kulture. To je otpočelo sa oktroisanjem hrišćanstva, a tokom kasnijih vekova tehnološka politika nastavila je hrišćansku ideju da se zatre narodna kultura. Modernizacija se pokazala kao pokret bez skrupula i obzira koji se obračunavao sa tradicijom. Na primer, australijski Aboridžini su skoro istrebljeni jer nisu bili dovoljno moderni, da bi kasnija istraživanja pokazala da je to najstariji narod na svetu sa kontinuitetom od preko 40.000 godina. Proizvod militantnog modernizma je da narodna kultura ideološki više ne postoji, osim možda kao egzotični proizvod. S druge strane, ova knjiga pokazuje ogromne potencijale narodne kulture. Uočena je korelacija između prirodnog i kulturološkog diverziteta. Degradacijom biodiverziteta degradira se i kulturološki i obratno. Srbija je zemlja visokog stepena kulturološkog diverziteta, ali i najveći evropski izvor biodiverziteta. Narodni život ima oslonac u biodiverzitetu, a nema ni političke slobode bez biodiverziteta. Narod koji više nema oslonac u narodnom životu više nije suveren, a to znači da je ugrožena i republika”, rekao je prof. Petrović na promociji knjige Narodna kultura u kulturnoj politici Srbije.\nOpstanak kulturnog nasleđa\nOva publikacija koja je, prema rečima autora, pilot projekat i kao takav nezavršen, u stvari je samo osnov za neka dalja istraživanja kulturnog nasleđa.\n“U ovoj publikaciji uspeli smo da sakupimo osnovu i pregled materijala na ovom području koji pokazuje da postoji svest, ali i potencijal narodne kulture. Rezultat istraživanja je ogroman prostor i potencijal koje narodna kultura može ponuditi društvu. Ostaje problem kulturne politike i odnosa onih koji donose odluke. Mi smo pokazali da je uprkos vladajućem kulturnom, političkom i ekonomskom modelu moguća i alternativna kulturna politika koja sa malo sredstava može da se ostvari u različitim oblastima”, naveo je Miša Đurković, jedan od autora ovog istraživanja.\nU knjizi su dati primeri kako se narodna kultura može predstaviti na pravi način, kao na primer, korišćenje motiva pirotskog ćilima u industrijskom dizajnu ili kulturni turizam. Takođe, postoje primeri i gde korišćenje narodne kulture može biti lukrativno i komercijalno isplativo.\nAutorski tandem je već radio na sličnim projektima, pa su tako pre dve godine bili uključeni u evropski projekat istraživanja narodne kulture i kulturne politike u celoj Evropi, a Đurković i Vujadinović su istraživali na područjima Srbije, Hrvatske i Makedonije.\nNarodna kultura i profit\nDimitrije Vujadinović objašnjava da Evropa sve više insistira na kreativnosti.\n“Masovna proizvodnja se seli iz Evrope i Evropska unija vidi budućnost u kreativnosti. Komercijalizacija se pojavljuje i agresivna je u vidu industrije zabave koja ulazi u narodnu kulturu. Međutim, narodna kultura je nešto što nosi sa sobom sistem vrednosti koji je stvaran vekovima. Nije u svim zemljama kulturna politika pozitivna prema narodnoj kulturi. Negde se ona koristi da bi se pravili profiti, a ne da bi se preuzeo sistem vrednosti”, objašnjava Vujadinović.\nPrema njegovim rečima, državne institucije koje bi trebalo da unapređuju i razvijaju narodnu kulturu su sve više zatvorene i bave se samo konzerviranjem i očuvanjem, a razvoje je zapostavljen, što koristi industrija zabave da osvoji taj prostor.\n“Nema kulturnog identiteta bez narodne kulture. U našoj narodnoj kulturi nalazi se izvanredan potencijal. U našim istraživanjima nisam našao nijedno društvo u Evropi sa ovakvim kreativnim potencijalom. Recimo, Hrvati su ovo shvatili mnogo bolje od nas i mnogo bolje koriste mogućnosti narodne kulture. Kako je kod nas, primer je ovo istraživanje. To je naručilo i platilo Ministarstvo kulture, ali nikada nisu poslali nijednu povratnu informaciju, ni da li je ovo dobro, ni da li je loše”, kritičan je Vujadinović.\nKakav je tretman narodne kulture u Srbiji pokazuju i sredstva koja se izdvajaju iz budžeta. Izdvajanja za savremenu kulturu su deset puta veća od sredstava za narodnu kulturu, dok je u okruženju, Hrvatskoj i Makedoniji to priblićno jednako. Osim toga, i ukupna izdvajanja za kulturu su zanemariva, tek oko 0,8 odsto BDP-a što Srbiju zajedno sa Albanijom stavlja na začelje u Evropi. Primera radi, u Srbiji se izdvaja 15 evra po stanovniku godišnje, a u Bugarskoj 35 evra. Ne može se sve objasniti ni nedostatkom sredstava jer je, na primer, Hrvatska zaštitila deset nematerijalnih kulturnih nasleđa, a u Srbiji nije donet ni odgovarajući zakon što je osnovni uslov da bi se zaštitilo nematerijalno kulturno nasleđe.


Regioni - datum: 2018-07-10 USLED REKONSTRUKCIJE REGIONALNOG PUTNOG PRAVCA PETNJICA – BERANE Zastoj u saobraćaju\nPETNjICA – Na regionalnom putu Petnjica – Berane, zbog započete rekonstrukcije, svakodnevno dolazi do zastoja u saobraćaju u trajanju od desetak minuta. Iz lokalne uprave ističu da se saobraćaj obustavlja iz bezbjedonosnih razloga.\n– Zbog sigurnosti učesnika u saobraćaju, nadležni iz građevinske firme Bemaks, koja radi na rekonstrukciji puta Petnjica – Berane, svakodnevno obustavljaju saobraćaj na ovoj dionici i to u trajanju od desetak minuta. Trenutno se radove izvode na potezu Podvade – Duljkove stanice, gdje se radi na proširenju kolovozne trake kako bi se ublažile oštre i nepregledne krivine – istakli su iz lokalne uprave.\nProšle godine je završena rekonstrukcija prve faze puta Berane – Petnjica od 3.650 metara. U toku su radovi druge faze koja podrazumijeva rekonstrukciju puta od od mjesta Podvade do Berana u dužini od 12,5 kilometara. Procijenjeno je da vrijednost tih radova, koje finansira Vlada Crne Gore, iznosi oko 7,5 miliona eura.


OTVORENA IZLOŽBA SLIKA “DUBOKI TRAG” LJUBOMIRA GAJIĆA – Novosti Plus\nOTVORENA IZLOŽBA SLIKA “DUBOKI TRAG” LJUBOMIRA GAJIĆA\nIzložba slika “Duboki trag”, akademskog slikara Ljubomira Gajića, u okviru koje je predstavljeno 50 djela nastalih od 2011. do 2016. godine, od kojih većina nije ranije izlagana, otvorena je u Banskom dvoru.Izložba, koja je otvorena sinoć u Velikom izložbenom salonu Banskog dvora, prodajnog je karaktera i biće otvorena do 4. aprila.\nUnković je istakao da novi susret sa djelima LJubomira Gajića i podsjećanje na sve ono što je on kao univerzitetski profesor, slikar i čovjek dao ovim kulturnim prostorima – zaslužuje posebnu pažnju.\n“Izložba `Duboki trag` je dragocjen događaj i imaćemo priliku da se narednih mjesec dana upoznamo o zadnjoj izložbi LJubomira Gajića, koja je, rekao bih, nastala u jednoom dahu. On je zaista ostavio dubok trag, a na nama je da taj trag prepoznamo”, istakao je Unković.\nOrganizator izložbe je Udruženje građana “REZ”, u saradnji sa Banskim dvorom – Kulturnim centrom.\n← Mjere opreza povodom pojave KORONA virusa u Republici Srpskoj, nema mjesta PANICI\nSrpska može proizvoditi električnu energiju iz hidrocentrala, vjetroelektrana i sunčevih solarnih panela →\n15 Avgusta, 2019 Kristina Prole\t0


Predsjednik Bjelorusije Aleksandar Lukašenko izjavio je danas u Beogradu da njegova zemlja uvijek aktivno sarađuje sa Srbijom u međunarodnim organizacijama, te da ne mijenja stav po pitanju teritorijalnog suvereniteta Srbije.\nNa zajedničkoj konferenciji za novinare sa predsjednikom Srbije Aleksandrom Vučićem, Lukašenko je kazao da je Minsk i dalje spreman da podržava Srbiju na svim poljima.\nPrema njegovim riječima, ako Bjelorusija u bilo kojoj oblasti može da učini za Srbiju, to će i uraditi.\n“Sa druge strane, mi računamo na podršku Srbije u pitanjima bitnim za nas”, kazao je.\nLukašenko je dodao i da Bjelorusija podržava Sporazum Srbije sa Euroazijskom unijom, ali i da se odnosi sa poštovanjem prema želji da Srbija bude dio Evropske unije.\nPredsjednik Bjelorusije je objasnio da će Srbija, koja je puna “pametnih i snalažljivih ljudi”, umjeti da se izbori sa ultimatumima ukoliko bude morala da bira između EU i Euroazijske unije.\n“Ako budete dobili ultimatume, na vama je odluka, ali sam siguran da bi se ovo pitanje rješavalo samo na jedan način, vi ste pametni i snalažljivi ljudi, ako je bolje za vas da sarađujete sa Evropskom unijom, vi ćete to uraditi, a ako je bolje sa Euroazijskom unijom, onda ćete ići na tu stranu”, dodao je.\nOn je objasnio i da je sudbina i Bjelorusije da “leti uz pomoć dva krila”.\n“To je normalna odluka i morate imati dobre odnose sa vašim susjedima, kakvi god ti susedi bili”, dodao je.\nGovoreći o vojsci, Lukašenko je naveo da je Srbiji potrebna mobilna i jaka vojska koja može da djeluje.\nOn je istakao značajan doprinos Vučića za razvoj dijaloga sa Bjelorusijom, jer da “nema njegovog napora, ne bismo imali današnji nivo odnosa dvije zemlje”, te dodao da se u temelju prijateljstvadvije zemlje i zajedničke budućnosti nalaze istorijske, duhovne i kulturne veze.\nLukašenko je kazao i da se Srbija podiže sa koljena, a poručio je i građanima Srbije da ne žure i da slušaju druge, ali, prije svega, svoju pamet, pa će Srbija postati zemlja koja cvjeta.\n“U Bjelorusiji uvijek možete da računate na našu podršku na svim poljima i u svim pravcima”, dodao je.\nPredsjednik Srbije Aleksandar Vučić izjavio je da mu je velika čast da ugosti Lukašenka, jedinog svjetskog lidera koji je 1999. godine došao da podrži Srbiju tokom NATO bombardovanja.\nKako je naveo, sa Lukašenkom je imao dobre i plodonosne razgovore o gotovo u svim sferama društvenog života i povećanju saradnje dvije zemlje.\nVučić je u tom smislu najavio i dodatne reforme Vojske Srbije, kako bi ona bila još mobilnija i brža, ali istakao da to ne znači da će da se kupuje novo oružje.On je kazao i da i Srbija i Bjelorusija pripadaju zemljama koje se diče svojom samostalnošću.\n“U tom smislu i Bjelorusija uvijek može da računa na podršku Srbije kao što smo mi uvijek znali da po pitanju Kosova i drugih pitanja možemo da očekujemo podršku Bejlorusije”, zaključio je.\nPrethodno su potpisani Sporazum o izručenju između Srbije i Bjelorusije, Sporazum o naučnoj i tehnološkoj saradnji dvije zemlje, Protokol sa Mješovite komisije dvije zemlje za naučno-tehnološku saradnju, Program saradnje između dve vlade u oblasti obrazovanja, Memorandum o razumevanju o inovaciji, kao i Sporazum o saradnji akademija i umjetnosti dviju zemalja.\nTags #Aleksandar Lukašenko #Aleksandar Vučić\nBeograd: Zaustaviti "stvaranje energetske velike Albanije"\nMapa znanja [04.12.2109.]


Uhapšen Crnogorac zbog droge\nVIDEO POLICIJU, PA BACIO DROGU: Uhapšen Crnogorac osumnjičen za neovlašćeno držanje opojnih droga\n28. 12. 2021. u 14:02\nPRIPADNICI Ministarstva unutrašnjih poslova u Prijepolju uhapsili su su N. P. (2001) iz Crne Gore, zbog postojanja osnova sumnje da je izvršio krivično delo neovlašćeno držanje opojnih droga.\nPolicija je u okolini Prijepolja, kod N. P. pronašla paketić sa manjom količinom materije za koju se sumnja da je marihuana.\nPripadnici Ministarstva unutrašnjih poslova u Prijepolju, po nalogu nadležnog tužilaštava, podneće krivičnu prijavu protiv tridesetsedmogodišnjeg muškarca iz Prijepolja, zbog postojanja osnova sumnje da je izvršio krivično delo neovlašćeno držanje opojnih droga.\nOn je, naočigled policije bacio paketić sa oko 42,3 grama praha za koji se sumnja da je amfetamin, a u njegovoj kući pronađena je digitalna vagica za precizno merenje.\nBONUS VIDEO: Tamara Bakić - Manekenka koja je obeležila jednu eru\n"SPREMAN SAM DA DAM ŽIVOT": Drama u centru Bara i dalje traje, Begzić preti da će aktivirati bombu ispred banke (FOTO)\n28. 12. 2021. u 11:04\nUBIJEN DEJAN LAKUŠIĆ U PODGORICI: Upucan u kafiću, policija blokirala ulice\n25. 12. 2021. u 18:51\nPrijepolje hapšenje droga uhapšen Crnogorac


Zvanični Kremlj prognozira : Turska priprema vojnu invaziju na Siriju | Kliker.info\nZvanični Kremlj prognozira : Turska priprema vojnu invaziju na Siriju\n„Imamo ozbiljne osnove za sumnju da Turska intenzivno priprema vojnu invaziju na teritoriju suverene države — Sirije. Bilježimo sve više i više znakove prikrivene pripreme turskih oružanih snaga aktivnih akcija na teritoriji Sirije”, rekao je Konašenkov novinarima.\nPrema njegovim riječima, Turska snabdijeva oružjem i borcima teroriste koji drže gradove Alep i Idlib na sjeverozapadu Sirije.\n„Za protekla tri dana — od 1. do 4. februara — avioni Vazdušno-kosmičkih snaga Rusije izveli su oko 237 borbena naleta na 875 objekata terorističke organizacije u provincijama Alep, Homs, Hama i Dejr el Zor”, rekao je Konašenkov.\nPrema njegovim riječima, tokom akcija ruske avijacije u rejonima izvođenja borbenih akcija teroristi su pretrpjeli značajne gubitke.\nMilitanti na sjeveru Sirije imaju velike gubitke i povlače se prema turskoj granici, izjavio je ruski general-major.\n„Kako bi očuvali borbene mogućnosti svojih formacija, militanti na sjeveru zemlje nastavljaju da napuštaju svoje pozicije i povlače se ka sirijsko-turskoj granici”, rekao je Konašenkov.\nPrema njegovim riječima, lideri bandi su u ovom trenutku prinuđeni da se usredsrede na evakuaciju ranjenih boraca i uspostavljanje kontrole nad situacijom.\n„U provinciji Alep, sirijski vojnici su, zajedno sa pripadnicima narodne samoodbrane, juče istisnuli militante sa pozicija i prekinuli blokadu naselja Nubul i El Zahra, koji su se nalazili u blokadi više od četiri godine”, dodao je predstavnik Ministarstva odbrane.\n„Prema podacima koji dolaze od predstavnika sirijske opozicije, u provinciji Idlib članovi terorističkih organizacija Nusra fronta i Ahrar el šam formirali su grupe tinejdžera koji su prošli specijalnu obuku. Planirano je da oni budu iskorišćeni za izvođenje terorističkih napada protiv civila u provincijama Damask, Homs i Latakija”, rekao je Konašenkov.\nPrema njegovim riječima, najstariji samoubica ima 16 godina, dok najmlađi ima 14.


Nakon protesta građana u Nišu povodom odluke gradskih vlasti da Aerodrom “Konstantin Veliki” prenese u vlasništvo države, mediji prenose da je to zahtev francuske kompanije “Vinci Airports”, koja je koncesionar beogradskog Aerodroma “Nikola Tesla”.\nReagujući na spekulacije u javnosti, ministarka građevinarstva, saobraćaja i infrastrukture Zorana Mihajlović je izjavila da rаzvoj niškog Aerodromа "Konstаntin Veliki" nije ogrаničen koncesijom zа beogradski Aerodrom "Nikolа Teslа" i da se on ne spominje u koncesionom ugovoru sa francuskom kompanijom “Vinci Airports”.\nIpak, nedavno je i pomoćnik ministarke Zorane Mihajlović, Zoran Ilić u emisiji “Kontrasti“ televizije Al Jazzera, potvrdio sumnje javnosti da se država Srbija ugovorom obavezala da plati kompenzaciju koncesionaru “Vinci Airports”, ako niški aerodrom “probije” milion putnika.\n„Da bi dao ponudu, „Vinci“ je postavio uslove, koje smo mi uneli u koncesioni akt. U tom ugovoru predviđeno je da država ukoliko razvija aerodrome u prečniku od 230 kilometara od Beograda, ne može da ih razvija preko milion putnika, a da pritom nema obavezu naknade prema koncesionaru. U tom slučaju, da li je deo “tržišnog kolača” koncesionara “Vinci Airports”-a umanjen, ustanoviće nezavisni revizor ili stručnjak. To će važiti do trenutka kada Aerodrom „Nikola Tesla“ ne dođe do cifre od 12 miliona putnika”, rekao je Ilić.\nMeđutim, ministarka Mihajlović tvrdi da se Aerodrom “Konstantin Veliki” uopšte ne pominje u koncesionom ugovoru, u šta će javnost, kako je izjavila, moći i da se uveri kad ugovor bude objavljen, nakon izvršene primopredaje.\n“Nekoliko puta jasno sam ukazala da je politika Vlade Srbije da svaki aerodrom u Srbiji može i treba da se razvija koliko god tržišni, i samo tržišni uslovi to dozvoljavaju. Sa stanovišta Ugovora o koncesiji Aerodroma “Nikola Tesla” potreba “za konsultacijama” sa koncesionarom postoji SAMO I ISKLJUČIVO u periodu dok Aerodrom “Nikola Tesla” ne dostigne 12 miliona putnika godišnje i ukoliko bilo koji drugi aerodrom, koji se nalazi u radijusu od 150 km do 230 km, usluži više od milion putnika godišnje. Ali ono što je od suštinske važnosti je da OBA USLOVA MORAJU BITI ISTOVREMENO ISPUNJENA”, naglašava se u saopštenju.\nOna tvrdi da čak i u slučaju da niški aerodrom dostigne milion putnika, pre nego što Aerodrom “Nikola Tesla” postigne 12 miliona putnika, Srbija nema obavezu da automatski plaća bilo kakvu odštetu koncesionaru.\n“U takvoj situaciji, dužnost Vlade Srbije bila bi da da obrazloženje i objašnjenje koncesionaru i da dokaže da su do toga dovele objektivne i tržišne okolnosti, koje ne utiču na aerodrom u Beogradu, čime bi izbegla plaćanje bilo kakvih kompenzacija ili produžavanje perioda trajanja koncesije”. Takođe, kada govorimo o koncesiji Aerodroma “Nikola Tesla” treba da znate da na osnovu Zakona o privatno-javnom partnerstvu i koncesijama, koncesionar Aerodroma “Nikola Tesla”, kompanija „Vinci Aiports Serbia“, snosi operativne i komercijalne rizike u izvršenju koncesionih aktivnosti, uključujući i rizike vezane za prihode, u skladu sa odredbama Ugovora o koncesiji”, navodi se u saopštenju.\nMihajlović naglašava: “U ovom trenutku, glavno ograničenje za razvoj Aerodroma “Konstantin Veliki”, kao i u slučaju svih drugih aerodroma u Srbiji, jeste nedovoljno investiranje. Namera Vlade Srbije je da ubrzano investira u poboljšanje infrastrukture niškog aerodroma, kako bi bio konkurentan ostalim aerodromima u okruženju. Prelazak upravljanja sa Grada Niša na Vladu Srbije motivisan je upravo otklanjanjem ove ključne prepreke budućem razvoju „Konstantina Velikog“.


Košarac otvorio Međunarodni sajam turizma u Banjaluci\nMinistar spoljne trgovine i ekonomskih odnosa u Savjetu ministara Staša Košarac poručio je da Republika Srpska neće dozvoliti da bilo čije opstrukcije i politikantstva ugroze njene infrastrukturne projekte, kao i zajedničke projekte sa Srbijom.\nKao primjer izdvojio je izgradnju aerodroma u Trebinju, gdje je saobraćajna infrastruktura jedan od prvih preduslova za bavljenje turizmom.\n– Statistika pokazuje da zemlje sa kojima imamo najbolju saobraćajnu konekciju, posebno avionsku, imaju i najznačajniji broj dolazaka u Srpsku. Upravo zbog toga pozdravljam aktivnosti institucija Srpske na rekonstrukciji aerodroma u Banjaluci, kao i izgradnji aerodroma u Trebinju – rekao je Košarac u Banjaluci, gdje je otvorio Drugi međunarodni sajam turizma.\nOn je istakao da je pandemija virusa korona ostavila najviše posljedica upravo na sektor turizma, ali da su prošle godine, bez obzira na sve teškoće, zabilježeni dobri rezultati u ovoj oblasti.\n– Svjetska turistička organizacija nedavno je objavila podatke prema kojima je, osim Crne Gore, Kipra i Maldiva, BiH navedena kao zemlja koja je zabilježila najznačajniji rast međunarodnih turista i to 146 odsto – naveo je Košarac.\nOn je naglasio da su nadležne entitetske i institucije na nivou BiH nastojale da vode odgovornu politiku očuvanja zdravlja građana, ali i da ne dozvole kolaps privrede, te je pohvalio mjeru uvođenja turističkih vaučera, ali i fiskalnih olakšica i direktne pomoći korisnicima.\nMinistar trgovine i turizma Republike Srpske Suzana Gašić kaže da je turistički sektor najviše pogođena grana privrede usljed pandemije, jer je uslovljen kretanjima ljudi, ali da se brzo oporavlja.\n– Prvih par mjeseci ove godine imamo dobre pokazatelje, čim su se otvorile granice i smanjile restrikcije dolaze nam turisti u Srpsku, a i naši odlaze u inostranstvo. Naravno, nama je prioritet dovođenje turista u Srpsku – istakla je Gašićeva.\nOna je pohvalila projekat turističkih vaučera koji su doprinijeli da ne bude totalnog zatvaranja turističkog sektora u periodu najrestriktivnijih mjera usljed pandemije virusa korona.\nGradonačelnik Banjaluke Draško Stanivuković istakao je da je čast za ovaj grad da je domaćin sajma turizma na kojem je oko 100 domaćih i inostranih izlagača.\n– Grad će prvi put da subvencioniše i receptivni turizam. Radimo na tome da Banjaluka bude vidljivija i grad koji će biti posjećen – naglasio je Stanivuković i pozvao turiste da posjete Banjaluku u proljeće jer je tada najljepša.\nPredsjednik crnogorske opštine Budva Marko Carević rekao je da su Republika Srpska i Crna Gora, posebno Boka Kotorska, vezani istorijom i kulturom, te da je riječ o istom narodu, bez obzira na novija dešavanja.\nOn je dodao da je u turizmu važna saradnja, jer je riječ o privrednoj djelatnosti koja treba da spaja narode.\nOtvaranju sajma prethodilo je potpisivanje protokola o saradnji između turističkih organizacija Srpske i Vojvodine.\nDirektor Turističke organizacije Srpske Miodrag Lončarević rekao je da ovim protokolom potvrđuju i proširuju aktivnosti i saradnju na osnovu zajedničkog učešća i realizacije evropskih projekata prekogranične saradnje s ciljem korištenja sredstava iz fondova Evropske unije.\nDirektor Turističke organizacije Vojvodine Nataša Pavlović rekla je da ovim, ali i ranijim protokolima o saradnji žele da podstiču razmjenu turista, da unaprijede aktivni odmor, kojim žele da promovišu i bogatu gastronomiju, kulturu, kulturno-istorijska nasljeđa.\nPomoćnik pokrajinskog sekretara za privredu i turizam Milan Jarić ocijenio je da je veoma značajno potpisivanje ovog protokola da bi ukrupnjavali svoje proizvode i zajedno nastupali na svjetskom tržištu, jer i Srpska i Vojvodina imaju šta da ponude.\nNEWER POST“Dodik nije dragi Bog”\nOLDER POSTPetnaestogodišnjak u tuči teško povrijedio dječaka (13)


Špigl: Na Kosovu vladali korumpirani ratni komandanti - Gorapress.net\nDvadeset novih slučajeva COVID-19 na Kosovu, ukupno 165 zaraženih Mještani Kruševa sprečili kompaniju “Eurokos” da prokopa aspfalt, radi polaganja viskonaponskih kablovaU opštini Dragaš, za sada nema zaraženih od koronavirusaRamadani: Dobićemo bitku protiv korona virusaJoš pet slučajeva korona virusa na Kosovu, ukupno 145\n09.02.2020. u 23:02\nNemački Špigl objavio je analizu u kojoj se kaže da bi Kosovo bez međunarodne pomoći teško preživelo, kao i da sistem vladavine zakona postoji samo površno - a razlog za to je da su vladali korumpirani nekadašnji ratni komandanti i njihovi klanovi.\n"Sada se to može promeniti: početkom nedelje mesto premijera u Prištini preuzeo je Aljbin Kurti. ova vlada je prva od kraja rata 1999. godine koja uživa pun demokratski legitimitet, i nije stvorena trgovinom iza zatvorenih vrata ili pod pritiskom država koje štite Kosovo", piše Špigl.\nKako piše taj list to je signal koji ne treba potceniti u regionu “u kojem autokrate vladaju gotovo svuda2, a EU bi trebalo da shvati taj signal i ozbiljnije shvati volju građana na Zapadnom Balkanu, prenosi Koha.net.\nŠpigl podseća na Kurtijevu političku biografiju studentskog vođe, političkog zatvorenika u Srbiji i levičarskog aktiviste protiv političkog establišmenta na Kosovu.\nDodaje se da predsednica Parlamenta Vjosa Osmani najavljuje radikalan zaokret.\n„Kosovo je krhka demokratija. Mi nemamo nezavisno pravosuđe“, rekla je ona nemačkom časopisu i osuđuje korupciju elite i poput Kurtija želi da izgradi državu vladavine zakona na Kosovu I istakla da će Kosovom odsad upravljati ljudi koji nemaju problema sa zakonom.\nNa unutrašnjem planu, poše Špigl, vlada se mora boriti protiv korupcije i nepotizma, očistiti sistem od sudija i tužilaca nedostojnih svojih funkcija.\nEU se mora naviknuti na vladu sa samopouzdanjem, piše Špigl koji ne očekuje brzu normalizaciju sa Srbijom.


Fondacija Navaljnog stavljena na listu stranih agenata\nTanjug 9. oktobra 2019. 16:07\nMOSKVA – Rusko Ministarstvo pravde saopštilo je danas da je Fondacija za borbu protiv korupcije opozicionog lidera Alekseja Navaljnog stavljena na listu stranih agenata, jer je utvrđeno da je finansiraju strane države.\n„Nakon medijskih izveštaja, Odeljenje za NVO ruskog Ministarstva pravde je utvrdilo da ta Fondacija ima sve oznake neprofitne organizacije i da obavlja funkciju stranog agenta. To je pre svega bavljenje političkim aktivnostima i primanje stranih finansija“, rekao je v.d.direktora Odeljenja za NVO pri Ministarstvu pravde Vladimir Titov, prenosi Tas s.\nKako se navodi, samo u 2019. godini, ta organizacija je primila novac iz Španije i SAD.\nPo zakonu NVO koje se nalaze na listi stranih agenata moraju da šalju izveštaje o svojim aktivnostima svakih šest meseci i korišćenju imovine na svaka tri meseca.\nPočetkom avgusta ruski istražni komitet pokrenuo je istragu o finansiranju Fondacije, jer je utvrđeno da su osobe povezane sa tom organizacijom od 2016. do 2018. godine primale velike sume novca u ruskoj i stranim valutama.\nIzrael gađao ciljeve južno od Damaska\nFavorit Demokrata za predsednika SAD bi vojno intervenisao…\nZbog korona virusa obustavljen železnički saobraćaj\nNemačka: 10.000 ljudi odalo poštu žrtvama ekstremiste


RTS :: Najteži dan od početka epidemije, čeka nas teško leto i još teža jesen\nKoronavirus u Srbiji Najteži dan od početka epidemije, čeka nas teško leto i još teža jesen\nutorak, 07. jul 2020, 18:05 -> 21:34\nNajteži dan od početka epidemije, čeka nas teško leto i još teža jesen\nDanas je od početka epidemije koronavirusa najteži dan za Srbiju, jer imamo 13 preminulih osoba i više od 120 ljudi na respiratorima, rekao je u obraćanju predsednik Aleksandar Vučić. Situacija je najalarmantnija u Beogradu zbog čega je od sutra zabranjeno svako javno okupljanje sa više od pet ljudi, a od petka do ponedeljka će na snazi biti policijski čas, najavio je predsednik.\nDanašnji dan je najteži za Srbiju od početka epidemije koronavirusa, jer je 13 osoba umrlo, a u ovom trenutku je preko 120 ljudi na respiratorima, rekao je Aleksandar Vučić.\n"Kritičnu situaciju imamo u još četiri grada, ali zbog alarmantne situacije u Beogradu se od sutra zabranjuje okupljanje više od petoro ljudi i u zatvorenom i u otvorenom prostoru, a od petka do ponedeljka biće na snazi i policijski čas", rekao je Vučić.\nPredsednik Srbije je rekao da će se odrediti sati za šetnju penzionera, majki sa malom decom i kućnih ljubimaca tokom policiskog časa.\n"U bolnicama u ovom trenutku imamo gotovo 4.000 hospitalizovanih sa kovidom. Sve beogradske bolnice su gotovo pune: Infektivna klinika, KBC Zvezdara, KBC Zemun, KBC Bežanijska kosa, a brzo se popunjava i Niš i Novi Pazar. Na Karaburmi imamo, takođe, 90 smeštenih, u ortopetskoj bolnici na Banjici je preko 70 ljudi, a na svaki sat dođe 10-20 ljudi u bolnice. I oni ne ulaze na dan ili dva, a kako se puni, mi više bolnica nemamo", istakao je predsednik.\nVučić je rekao da su to sve danas izuzetne bolnice, renovirane, dok pre pet godina ništa nismo imali.\n"Ali opet više nema mesta, a moramo da čuvamo ljude i da čuvamo živote. I zato se ne brinem za političke napade, jer moramo da čuvamo lekare koji oblače skafandere na 35 stepeni, da se bore za naše živote", rekao je Vučić.\nBeograd je i ovog popodneva najkritičnije, rekao je predsednik, naglasivši da je jedina olakšavajuća okolnost što se u Beogradu ljudi javljaju lekarima ranije.\n"U Novom Pazaru su dolazili kasno, sa saturacijom pluća iznad 45. Zato u Beogradu imamo manje smrtnih slučajeva. Molim sve građane da čuvamo starije i gojaznije, jer mlađi ljudi će izaći, ali stariji mnogo teže", naglasio je Vučić.\nNaglasio je da moramo da sačuvamo zdrastveni sistem, da su lekari heroji koji trpe najgoru kampanju kao da su krivi što se bore za naše živote.\n"I ne dobijaju ništa osim pristojnih plata. Pravimo zločince od ljudi koji najbolje rade svoj posao. Zbog toga ćemo nepopularne odluke donositi mi", istakao je Vučić.\nPet dodatnih bolnica biće određeno u Vojvodini za lakše pacijente, dodao je Vučić.\nUkazao je da je na severu Kosova i Metohije teža situacija i da su tamo već 53 pacijenata.\n"Svuda je situacija teža i u regionu i u svetu, negde se to vidi, a negde ne. Kod nas se to vidi jer smo testirali preko 455.000 ljudi, dok je u regionu taj broj mnogo manji", rekao je Vučić.\nPredsednik je istakao da u magacinu u Krnješevcima ima 578 respiratora, a u roku od osam dana biće ih 1.100.\nNaveo je da će policijski čas najverovatnije biti na snazi od petka u 18 časova do ponedeljka u 5 ujutru, a da bi on voleo, ukoliko se sa tim složi Krizni štab, da to važi i za celu Srbiju.\nEpidemiolog Vesna Mioljević rešava dilemu građana koji se dvoume da li da prime vakcinu\nNastavlja se vakcinacija, prvu dozu juče primilo skoro 20.000 građana\nInstitut za reumatologiju i "Merkur" u Vrnjačkoj Banji ponovo primaju nekovid pacijente\n8° C 2° C 0° C 2° C 4° C -2° C


Pelosi o opozivu Trampa: Ovog puta je lično\nTanjug 12. januara 2021. 15:38\nVAŠINGTON – Dok je predsedavajuća Predstavničkog doma Nensi Pelosi bila prisiljena da se skriva u bunkeru tokom prošlonedeljnih nereda u Kongresu, nekoliko njenih pomoćnika noć je provelo ispod konferencijskog stola u sali tražeći nju, zbog čega je ona opsadu Kapitola doživela kao napad na zakonodavce i pomoćno osoblje koje smatra svojom porodicom.\nSada Dom priprema opoziv predsednika Donalda Trampa ove nedelje zbog izazivanja pobune koja je uzdrmala srž američke demokratije i ostavila pet mrtvih, zbog čega se smatra da zalaganje Pelosi nije samo stvar politike, piše američki Politiko.\n„Teško je baviti se ovom temom a da ne budete emotivni u vezi toga“, rekla je Pelosi u ponedeljak demokratama.\nOna napad na Kongres ne smatra samo pokušajem promene rezultata predsedničkih izbora, već i napadom na ljude koje smatra svojom porodicom, dok sam Kongres smatra svojom drugom kućom, budući da je i njen otac bio kongresmen.\nDemokrate sada, drugi put u dve godine traže opoziv Trampa i to poslednje nedelje njegovog predsednikovanja, što je presedan u američkoj istoriji.\nEmotivni danak imaće trajni efekat na Pelosi i njen poslanički klub, jer je otprilike dve desetine demokrata bilo zatvoreno prošle srede u neku vrstu bunkera, od kojih su neki izbezumljeno zvali svoje porodice u slučaju potrebe da se pozdrave, a mnogo više članova Kongresa zatvorilo se u svojim kancelarijama gde su na vrata gurali stolove i fotelje.\nSamo dan nakon dešavanja u Kongresu Pelosi je izašla za govornicu i upozorila da je Trampova pobuna pretnja zemlji i da ako potpredsednik Majk Pens ne učini ništa da ga smeni, to će učiniti demokrate.\nNakon tih dešavanja Pelosi je pozvala članove Kongresas i osoblje iz obe stranke da se pobrinu za svoje mentalno zdravlje i potraže pomoć.\nInauguracija izabranog predsednika demokrate Džoa Bajdena trebalo bi da bude 20. januara.


Naučnici su prvobitno počeli da proučavaju primate, a potom su dokazali izvanredne kognitivne sposobnosti kod drugih sisara, uključujući i pse. Dokazali su da psi imaju neverovatan kapacitet i da mogu da razlikuju naredbe, situacije i ponašanja.\nPočetkom 21. veka urađena su razna istraživanja koja su bez izuzetka pokazala da psi imaju istančane sposobnosti, na primer, mogu da razumeju gestove pokazivanja, što se ranije smatralo osobinom svojstvenom jedino ljudima.\nKasnija istraživanja su pokazala da psi mogu više toga da urade od šimpanza, koje su smatrali jednom od najinteligentnijih životinja. Psi, takođe imaju sposobnost razlikovanja brojeva: još jedna veština koja je do tog trenutka bila isključivo svojstvena ljudima. Ovo je dokazano u eksperimentu iz 2002. godine kada su istraživači izvodili jednostavne matematičke operacije u grupi od jedanaest pasa, koristeći hranu kao nagradu. Ponekad bi istraživači namerno manipulisali brojevima i stavili da je 1+1=3, a ne 2 što je pse pomalo zbunjivalo jer to nije rezultat koji su oni očekivali. Ovo je dokazalo da psi, ne samo da su očekivali rezultat matematičke operacije, nego su imali i sliku tih brojeva u glavi.\nNedavna istraživanja su pokazala da psi, kao i ljudi, mogu da zapamte određene događaje. Novo istraživanje iz novembra 2016. pokazalo je da je memorija psa možda mnogo komplikovanija od ranije ispitanih. Istraživači iz Mađarske su dokazali da psi imaju epizodično pamćenje, kako se ono žargonski naziva među psiholozima. A ono predstavlja sposobnost da se prisete određenih događaja iz prošlosti, a ne samo odnosa između dve stvari (asocijativna memorija).\nDokaze da životinje poseduju epizodično pamćenje teško je prikupiti, jer ih ne možemo pitati čega se sećaju.\nU jednoj skorašnjoj studiji, grupa pasa je trenirana da ponavlja vežbe koje im pokazuje trener. Na primer, ukoliko bi trener poskočio i naredio psu da uradi isto, on je iz posmatranog trebalo da ponovi radnju, što se i dogodilo.\nDokazano je i to da psi zapamte i radnje koje treba da obave i ukoliko ne očekuju da budu nagrađeni za to. Životinje nisu jednostavno naučile da pamte odnose između radnje koju im pokazuje trener i njihovog ponašanja kao nešto za šta će biti nagrađeni.\nOvo je bio i prvi put da su životinje pokazale da se sećaju određenih događaja.\nKoliko dugo oni ove stvari pamte, još nije sigurno. Ne postoje dokazi da psi mogu pamtiti određene događaje danima ili mesecima, poput ljudi. Jedna skorašnja studija je uporedila sposobnosti pamćenja 25 različitih životinja i došli su do zaključka da je kratkotrajna memorija kod pasa ograničena na nekoliko minuta. Ipak ovo je bilo mnogo više od ostalih životinja kojima je kratkotrajna memorija bila ograničena na 27 sekundi. Šimpanze, na primer, imaju kratkotrajnu memoriju koja traje samo 20 sekundi.\nPoredeći sa većinom drugih životinja psi imaju izrazitu veštinu za pamćenje.\nSjajni rezultati, zar ne?


Visoki NATO Zvaničnik : “ Verovatno ćemo biti u ratu ovog leta “ „Ako budemo imali sreće neće biti nuklearni „ | POKORENA PLANETA\nVisoki NATO Zvaničnik : “ Verovatno ćemo biti u ratu ovog leta “ „Ako budemo imali sreće neće biti nuklearni „\nmaj 28, 2015 by pokorenaplaneta\tPostavite komentar\nVisoki zvaničnik NATO-a izjavio je bivšem NSA obaveštajnom analitičaru John Schindler-u da će svet „verovatno biti u ratu“ negde ovog leta.\n„Verovatno ćemo biti u ratu ovog leta, ako budemo imali sreće neće biti nuklearni“, rekao je zvaničnik Schindler-u prošle nedelje.\nIako je tveet retveeted preko 400 puta, komentar nije dobio uopšte nikakvu pažnju mainstream medija , što je čudno s obzirom da je Schindler bivši američki ratni mornarički College predavač i poznato je da ima mnoge vojne kontakte na visokom nivou.\nIako nije navedeno, referenca je gotovo sigurno u vezi sa rastućim tenzijama između SAD i Rusije.\nJedna analiza komentara sugeriše da je to možda je „namerno“ curenje „iz izvora NATO, da se naglasi koliko je ozbiljna situacija.“\nRanije ovog meseca je NATO pokrenuo svoju najveću ikada WARGAME vežbu na Ruskom pragu. Moskva je odgovorila sprovođenjem „provokativnih“ Wargames u Sredozemnom moru u saradnji sa kineskom PLA, prve ikada pomorske vežbe koje uključuju obe supersile.\nNATO sile su takođe učestvovale u jednom od evropskih najvećih ikada vežbi borbenih aviona do danas, u kojem su učestvovale Sjedinjenene Američke Države, Velika Britanija, Švajcarska, Holandija, Nemačka, Francuska, Finska, Norveška i Švedska u 12 dana vežbanja.\nTenzije se takođe grade između SAD i Kine, global Times, državne novine u vlasništvu vladajuće Komunističke partije, danas su upozorile da „rat je neizbežan“, ako Vašington ne odustane od svojih zahteva da Peking zaustavi izgradnju veštačkih ostrva u Južnom Kineskom moru.\n„Ako je crvena linija Sjedinjenim Američkim Državama da Kina mora da prekine svoje aktivnosti, onda je SAD – Kineski rat neizbežan u Južnom kineskom moru“, navodi list. „Intenzitet sukoba će biti veći nego što ljudi obično misle kao o dosadašnjem “ trenju „.\nProšle nedelje, CNN je izvestio kako je kineska mornarica u više navrata izdala upozorenje da izviđački avioni lete iznad Južnog kineskog mora.\nMilijarder investitor George Soros , takođe je upozorio prošle nedelje da planeta ide ka trećem svetskom ratu kao rezultat potencijalnog ekonomskog kolapsa u Kini.\nKonstatujući da Peking će možda morati da ujedini svoje stanovništvo spoljnom pretnjom da izbegne unutrašnji kolaps, Soroš je rekao da „postoji realna opasnost da se Kina uskladi sa Rusijom politički i vojno, i time pretnja trećeg svetskog rata postaje stvarnost . “\nU People’s Daily broju u septembru prošle godine, Kineski PLA profesor Han Xudong je takođe upozorio da Peking treba da se pripremi za treći svetski rat koji bi mogao nastati iz sukoba između Sjedinjenih Država i Rusije preko Ukrajine.


FoNet portal :: Pretraga / tagId=28646\nTag: VREME, Pogodaka: 125\nTrošimo vreme koje nemamo\nPremijer Severne Makedonije Dimitri Kovačevski izjavio je danas da je na samitu Zapadni Balkan i Evropska unija ukazao da je njegova zemlja skoro 18 godina kandidat za članstvo u EU i da je nezadovoljna što bilateralna pitanja postaju multilateralni problem.\nLokalne vremenske nepogode\nNajteže vreme od rata\nU Srbiji će danas biti osetno hladnije, sa najvišom dnevnom temperaturom od 19 do 22 stepena.\nSneg prekrio Bosnu\nSneg je jutros prekrio brojne gradove u Bosni i Hercegovini, što je neuobičajno za drugu polovinu aprila, javlja BHRT.\nPomeranje sata u nedelju\nU noći između subote i nedelje počeće letnje računanje vremena, kada časovnike treba pomeriti jedan sat unapred.\nPomeranje kazaljki u nedelju\nLetnje računanje vremena počeće u nedelju, 27. marta u dva časa ujutru, kada časovnik treba pomeriti za jedan sat unapred, tako da se od tog trenutka računa da je tri sata ujutru, saopštila je Direkcija za mere i dragocene metale.


Aktuelnosti / Tribina kompozitora / 26.Tribina / Mirjana Živković\nBalada o Dositeju, za bariton i klavir. Pre više godina prisustvovala sam jednoj svečanosti koju je Zadužbina Dositeja Obradovića priredila u njegovu čast. Pesma „Vetronoscu Dositeju“ koju sam tada čula veoma mi se dopala i zamolila sam njenu autorku, gospođu Mariju Bišof, da mi dozvoli da prema ovom poetskom tekstu napišem muziku. Skicu sam ubrzo napisala, ali sam se tek ove, 2017. godine ponovo setila te nedovršene kompozicije. Dositejev život je istinska inspiracija – od skromnog manastirskog đaka do najobrazovanije osobe u Srbiji 18. veka. Željan znanja proputovao je Evropu i stavio se u službu prosvećivanja svog naroda. Reči poeme dodiruju njegove zanose, što sam pokušala da dočaram i svojom muzikom.


MINISTAR DAČIĆ: Ako bude nacrta, Vučić će odgovoriti u skladu s interesima Srbije | Novosti.RS\nDačić za RTS kaže da je veoma čudno da se sada govori o nacrtu nekog dokumenta, jer Vučić neće u četvrtak ići u Brisel, te dodaje da bi takav dokument služio za dodatni pritisak na predsednika Srbije.\nUpitan da li SAD i EU dogovaraju poteze kad je reč o kosovskom pitanju, Dačić odgovaara da ne bi mogao da kaže da postoji zajedničko i koordinirano delovanje, već, naprotiv, pritisci iz EU i zemalja poput Nemačke i Francuske da SAD marginalizuju u dijalogu.\nKaže da je očigledno da postoji nekoliko linija i tokova želja da se ostvari uticaj na tok dijaloga.\nGovoreći o Evropolu i Prištini, kaže da Priština nije član Evropola, kao ni Srbija, jer to mogu biti samo članice EU, ali da do sada Priština nije imala radni aranžman sa Evropolom.\n"Njihov najveći problem je sto sada više nemaju većinu u UN, 18 zemalja je povuklo priznanje. Danas od 193 članice UN, mogu da računaju najviše na 92 glasa", kaže Dačić.\nKako kaže, Beograd i ne zna da li je dogovor o zaustavljanju kampanja povlačenja priznanja, odnosno zahteva za članstvo u medunarodnim organizacijama, uopšte i postignut, budući da je srpsku stranu Ričard Grenel obavestio da se Priština saglasila, dok je Avdulah Hoti pre neki dan rekao da nisu obustavili tu kampanju.\n"Imamo vesti da su se oni kandidovali u nekim međunarodnim organizacijama. Ali mi nemamo šta tu da sprečavamo jer oni ako se budu kandidovali, oni neće proći, osim ukoliko su neke organizacije na teritoriji Evrope, jer tu ne stojimo baš najbolje. Kad je reč o organizacijama na svetkosm nivou, oni više nemaju većinu", kazao je Dačić.\nDodaje, da, međutim, međunarodna zajednica nije reč rekla o izjavi Hotija i pitala da li se pridržavaju dogovora.\n"To je krajnje bezobrazno i drsko", rekao je Dačić.\nOn kaže i da nije tačno da je Pristina sprečila dve zemlje s područja Pacifika da povuku priznanje samoproglašnee nezavisnosti Kosova, što je sinoć izjavila ministarka spoljnih poslova privremenih prištinskih institucija Meljiza Haradinaj Stubla.\n"Oni više ništa ne mogu da urade", rekao je Dačić.\nDačić kaže da je Srbija po pitanju lobiranja suzdržana i da čeka da neko reaguje.\n"Čekaćemo da imamo materijalni dokaz da li su se prijavili u neku organizaciju, da li je neka zemlja priznala Kosovo i mi ćemo naravno nastaviti dalje", rekao je Dačić.\ndijalog Beograda i Prištine Srbija EU Ivica Dačić Aleksandar Vučić


Herbarijum – Institut za botaniku i Botanička bašta „Jevremovac“\nHerbarijum Univerziteta u Beogradu, smešten u Institutu za botaniku i botaničkoj bašti ”Jevremovac”, Biološkog fakulteta, jedna je od najznačajnijih i najbogatijih kolekcija u regionu Jugoistočne Evrope, i kao takva uključena je u Index Herbariorum, medjunarodni direktorijum registrovanih herbarijuma u svetu, pod oznakom BEOU.\nOsnivanje Herbarijuma vezano je za ime Josifa Pančića, koji je 1860. godine ustupio svoju prvu herbarsku zbirku Velikoj školi u Beogradu, preteči današnjeg Univerziteta.\nDanas, 162 godina kasnije, Herbarijum sadrži preko 250.000 uzoraka vaskularnih biljaka. Značajan broj herbarskog materijala dobijen je razmenom sa srodnim institucijama iz Evrope i sveta. Organizovan je u nekoliko kolekcija počev od Pančićevog herbarijuma (Herbarium Pancicianum), najznačajnije kolekcije biljaka devetnaestog veka, Glavnog Herbarijuma (Herbarium Generale), koji je najbogatiji primercima biljaka sakupljenim od devetnaestog veka do danas, i ne samo sa Balkana već i biljkama iz celog sveta. Ne manjeg značaja su Kolekcije Odeljenja za Ekologiju i geografiju biljaka, Odeljenja za morfologiju i sistematiku biljaka i Kolekcija briofita, kao i vlažna zbirka Odeljenja za algologiju, mikologiju i lihenologiju.\nU naučnom, kulturnom i istorijskom smislu, kao jedna od najznačajnijih kolekcija, izdvaja se zbirka Josifa Pančića U ovoj kolekciji čuvaju se herbarski primerci biljaka iz XIX veka, sakupljeni sa područja Srbije, Crne Gore i Bugarske, koji su Pančiću predstavljali osnovu za izradu prvih regionalnih flora ovih zemalja.\nPored Pančićevih, u Herbarijumu se nalaze i vredni primerci biljaka koje su sakupljali drugi značajni naučnici XIX i XX veka (Sava Petrović, Sava Hilandarac, Nedeljko Košanin, Teodor Soška, Vilotije Blečić i dr.).\nHerbarijum Univerziteta u Beogradu je prošao teška iskušenja od vremena Pančića do danas. Tokom burnih istorijskih događaja, dobar deo herbarskog materijala je nestao, o čemu svedoče neki pisani tragovi.\nUprkos svemu, Herbarijum Univerziteta u Beogradu, danas u isto vreme predstavlja i naučnu instituciju najvišeg ranga i istorijsko i kulturno blago Republike Srbije.U njemu se nalazi dragoceno i nezaobilazno „štivo za čitanje i čuvanje” flore i vegetacije Balkanskog poluostrva, ali i štivo o naporima pojedinaca i institucija na razvoju botaničke nauke u Srbiji.\nAlga Herbarium Generale: sakupljač Košanin\nCentaurea alpina Herbarium Pancicianum\nLeontopodium alpinum: runolist\nIščezle biljke Srbije: Herbarium Pancicianum\nNajstariji primerak u Pančićevom herbarijumu: Quercus etiketa\nHilandarski krst koji su monasi sa Svete gore napravili i poslali povodom Pančićeve smrti\nVerbascum x lundense\nAndrosace Olympica Boiss.


Duh iz arkade – Odiseja\ntkad je 1952. godine u primitivnoj formi korišćena u matematičkoj strateškoj igri Nim, veštačka inteligencija živi kao tema u industriji video igara. Pitanje koje se nameće je sledeće: da li može apsolutno svaku video igru igrati bolje nego što to može najbolji (ljudski) igrač?\n„Kasparov nije izgubio ni od kakve veštačke inteligencije već od veoma brzog kalkulatora sa širim opsegom taktičkih poteza“\nromena paradigme u primeni veštačke inteligencije dogodila se 1997. godine, kada je superračunar Deep Blue pobedio tada najboljeg šahistu sveta Garija Kasparova. Nadmoć veštačke inteligencije nad čovekom je, iz domena hipotetike i naučne fantastike, prvi put postala stvarnost koja istovremeno budi divljenje i zazor.\nProblem se neočekivano pojavio sa jednom drugom legendarnom video igrom: Pac–Man\nekuća godina je donela još jedan napredak. Kopmanija Open AI Sema Altmana i Ilona Maska razvila je tim tzv. botova (kompjuterskih igrača) nazvan Open AI Five, koji se tokom godine nadmetao u popularnoj video igri Dota 2 sa timovima amaterskih i profesionalnih igrača. Tim sačinjen od pet amaterskih igrača nije predstavljao naročit problem za Open AI Five, ali je u duelu koji je održan krajem avgusta u okviru takmičenja International 2018 u Vankuveru, tim profesionalaca bar je za neko vreme odložio dominaciju veštačke inteligencije. U dve partije koje su odigrane, botovi su doživeli dva tesna poraza.\nU tekstu Zašto veštačka inteligencija ne ume da igra neke igre objavljenom u časopisu Science, novinar Metju Hatson analizirao je razloge zbog kojih se u rezultatima veštačke inteligencije u video igrama naizgled jednakih kompleksnosti javlja tolika razlika. Istakao je, i to samo donekle u šali, da se greške veštačke inteligencije mogu ispravljati, ali da je ne možete naučiti da se plaši duhova.


Tri ćilima iz Srbije kandidati za listu UNESCO - Va1.info\nNaslovna/Vesti/Tri ćilima iz Srbije kandidati za listu UNESCO\nDržava će do marta 2020. zvanično predložiti UNESCO-u da tri ćilima iz Srbije – pirotski, staparski i sjeničko-pešterski – uvrsti na listu svetske kulturne baštine.\n– Ćilimi su upisani u nacionalni registar, a potrudićemo se da već od marta predamo inicijativu za upis na listu UNESCO, rekla je Mihajlovićeva u Vladi Srbije, gde je danas predstavljena nova postavka rukotvorina u „Srpskom salonu“, koji je opremljen u saradnji Korodinacionog tela za rodnu ravnopravnost, Etno mreže i NALED-a.\nIzvršna direktorka NALED-a Violeta Jovanović podsetila je da je u septembru 2019, uz podršku pokrajinskog premijera Igora Mirovića otvoren i “Vojvođanski salon”.\nRukotvorine su napravile žene iz svih krajeva Srbije koje su deo inicijative „1.000 žena“. Do sada je zaposleno njih 698, a izradile su, između ostalog, „kraljevski pojas“ za kineskog predsednika Si Ðinpinga i pirotske ćilime koji su poklonjeni predsednicima Rusije i Francuske Vladimiru Putinu i Emenuelu Makronu,\nMinistar kulture Vladan Vukosavljević rekao je da je Srbija u poslednjih 10 godina napravila velike korake po pitanju očuvanja materijalnog i nematerijalnog kulturnog nasleđa. On je naveo da je u decembru potpisano zajedničko uputstvo ministarstava kulture i građevinarstva kojim se osigurava poštovanje prostornih i urbanističkih planova uz očuvanje kulturnog i istorijskog nasleđa, a raspisan je i konkurs „Gradovi u fokusu“ namenjen revitalizaciji infrastrukture u oblasti kulture.


Draško Stanivuković: Pred građanima je referendumsko pitanje - Glas Bosne\nDraško Stanivuković: Pred građanima je referendumsko pitanje\n15 Septembra, 2020 15 Septembra, 2020 daca\tBanja Luka, Draško Stanivuković\nDraško Stanivuković, kandidat opozicije na lokalnim izborima 2020. godine za poziciju gradonačelnika Banjaluke rekao je da je 15. novembar referendumsko pitanje, gdje će građani moći da biraju između demokratije ili diktature.\n“Građani će moći odgovoriti da li su za demokratiju, ili su za nastavak diktature koja postoji 20 godina u Banjaluci. Postoje dva kandidata, moj protivkandidat i ja sa svim ovim ljudima koji ćemo predstavljati demokratiju i slobode koje su nestale”, rekao je Stanivuković.\nDemokratija su i prava radnika, pravo čovjeka na odmor – a ne da rade do 22:00 ili 23:00 sata u tržnim centrima, demokratija je i pravo čovjeka da se okupi na trgu, ali i to da su ljudi jednaki na konkursu – poručio je Stanivuković.\n“Da nisi vrijedniji ako imaš člansku kartu, da se poštuju procedure, konkursi, da svi računi budu prikazani, da svaki račun preko 500 KM bude javan, zato je pred građanima referendumsko pitanje”, kazao je.\nDemokratija, jedinstvo i sloga su izgubljene, poručio je Stanivuković, podsjetivši da je prije 102 godine probijen Solunski front.\n“Danas je pred nama režimski front – koji mora biti probijen. Satkan je od bedema kriminala, korupcije, nerasvijetljenih ubistava, zavijen je pod velom lažnog patriotizma. Patriotizam nije zastava kojom mašete, nego ono što radite za građanina, za borca”, izjavio je.\nRekao je da će sagraditi spomenik palim, poginulim i stradalim borcima u posljednjem ratu, te je kazao da on neće odustati od puta – jer su on i njegovi saradnici iskreni patrioti i rodoljubi koji vole ovu zemlju i svoj grad.\n← U BiH umrlo 19 osoba, registrovano 292 novozaraženih\nŠef Kluba HDZ-a: Treba nam SDA iz 90-ih s kojom smo pravili državu →


RTCG - Radio Televizija Crne Gore - Nacionalni javni servis :: Ekonomija :: U Crnoj Gori 77 milionera\nNA KRAJU DECEMBRA 26. 01. 2019. 08:04 >> 07:31 24\nNA KRAJU DECEMBRA\nU Crnoj Gori 77 milionera\nU Crnoj Gori po posljednjim podacima ima 77 građana koji na računima u domaćim bankama imaju više od milion eura, saopšteno je iz Centralne banke. Najviše novca na računu ima građanin iz Crne Gore na čijem kontu je 50,3 miliona eura.\nIz Centralne banke imena ne saopštavaju, jer ih u tome sprečava zakon koji definiše poslovnu tajnu, odnosno član 84 Zakona o bankama.\n“Najveći pojedinačni iznos depozita fizičkih lica u bankama iznosi 50,281 miliona eura i pripada rezidentu”, precizirali su iz CBCG.\nNa kraju decembra prošle godine, kako objašnjavaju, 77 fizičkih lica ima depozit u banci u iznosu većem od milion eura.\n“Depozit u banci u iznosu od milion do pet miliona eura imaju 73 građanina. Jedan građanin ima depozit u iznosu od pet do deset miliona eura, a tri građanina depozite veće od deset miliona eura”, pojasnili su iz Centralne banke strukturu milionskih depozita.\nNajbogatiji milioner sudeći po računu u domaćim bankama, “jači je” za preko 20 miliona eura od najvećeg depozita pravnog lica u Crnoj Gori.\nDa li je građanin koji ima preko 50 miliona i rekorder nije sigurno, jer nema podatka koliko stanovnici Crne Gore imaju na računima banaka u inostranstvu. Ta evidencija ne postoji.\nIzvjesno je da se broj milionera u Crnoj Gori povećava, jer ih je 2017. bilo 64, a 2016. godine deset manje.\nCrna Gora Centralna banka Crne Gore\nDepoziti manji zbog isključenja Atlas banke\n20. 05. 2019. 0\nCrnogorci skoro pa najviši ljudi u Evropi\n19. 05. 2019. 8\nSpajanjem banaka sistem može biti samo na dobitku\n16. 05. 2019. 2\nCKB-u odobreno preuzimanje Sosijete banke\n16. 05. 2019. 3


Povrede podataka - Internet ogledalo\nYou are at:Home»Magazin»Arhiva»194»Povrede podataka\nTendencija povrede osetljivih podataka ne predstavlja novinu. Najčešće su meta napada velike kompanije i organizacije koje, logično, poseduju veliki broj tajnih informacija. U suštini, povreda tajnih podataka za rezultat ima narušavanje poverenja između kompanija i njihovih klijenata, što rezultira raskidom saradnje, padom konkurentnosti na tržištu i lošim poslovnim rezultatima istih. U nekim slučajevima šteta može biti naneta i finansijama napadnute kompanije, ukoliko je cilj napada bio dobavljanje finansijskih informacija.\nPovreda podataka (data breaches)predstavlja bezbednosni incident prilikom koga osetljivi, zaštićeni ili tajni podaci bivaju kopirani, pregledani, preneseni, ukradeni ili korišćeni od strane osobe koja nije ovlašćena za to. Najkraće rečeno, povreda podataka predstavlja namernu ili nenamernu distribuciju tajnih podataka nepouzdanom okruženju.\nNajinteresantnija vrsta podataka koja je podložna povredi tajnosti se odnosi na finansijske informacije (informacije o kreditnim karticama ili bankarskim transakcijama), lične zdravstvene informacije, identifikacione informacije, korporativne trgovinske tajne ili intelektualnu svojinu…\n15.1.2021 0 Najtužniji januar do sada? Kompanija Kaspersky predlaže najbolje tehnološke savete koji će vam pomoći da se izborite sa novogodišnjom usamljenošću


M. K. 30. oktobra 2016. 08:54\nPripadnici policije, antidiverzione jedinice i forenzičari jutros su na licu mesta gde je nađen arsenal oružja u blizini porodične kuće premijera Aleksandar Vučića u Jajincima.\nKako je javio RTS, po nalogu nadležnog tužilaštva naložena je DNK analiza, a trebalo bi da budu skinuti otisci prstiju sa naoružanja koje je juče nađeno u šumi, kako bi se otkrio razlog zašto se našlo u blizini premijerove porodične kuće.\nSve oči uprte su u Bezbednosno-informativnu agenciju, navodi RTS i podseća da informacije BIA očekuje ministar unutrašnjih poslova Nebojša Stefanović i drugi članovi vlade, kao i sam premijer koji je juče rekao da se pre informacija BIA neće oglašavati.\nU šumi u blizini porodične kuće premijera policija je juče po prijavi meštana Jajinaca našla oružuje u sanducima u kojima se čuva ova vrsta naoružanja.\nPoličija je pronašla zolju, četiri ručne bombe i 100 komada municije kalibra 7,62 milimetara.\nUhapšen načelnik novosadske policije\nSigurno niste znali: Zbog čega policajac uvek dodirne vaš auto kada…\nNastavnik udario 13-godišnjeg dečaka: Učenik zadobio povrede glave\nNađena je i municija za automatsko naoružanje i snajper, kao i između deset i 15 metaka nepoznatog kalibra.\nKako navodi RTS, zolja, ručni bacač, koja služi za uništavanje oklopnih vozila, tenkova ili blindiranih automobila, nađena je 15 metara pre skretanja za kuću premijerovog oca, na mestu gde zbog konfiguracije terena mora da se uspori.


Beta 24. avgusta 2015. 13:00\nPredstavnici lokalne vlasti u Nišu najavili su da će na početku nove grejne sezone varijabilni deo cene daljinskog grejanja biti niži za 20 odsto, dok će fiksni deo ostati nepromenjen.\nGradski većnik Miloš Banđur izjavio je na sastanku sa članovima Udruženja predsednika skupština stanara da bi zvanična odluka o pojeftinjenju trebalo da bude doneta na sednici Skupštine grada Niša koja će biti održana krajem septembra.\n„Varijabilni deo cene grejanja iznosiće 5,53 dinara po kilovatu utrošene toplotne energije, dok će fiksni deo ostati 28,28 dinara, iako je primenom republičke metodologije za obračun cene utvrđeno da taj deo treba da bude viši za četiri dinara“, rekao je Banđur.\nBanđur je kazao da će pored niže cene grejanja, grad Niš omogućiti i subvencije za najmanje 5.000 ekonomski ugroženih porodica.\n„Iz budužeta grada biće izdvojeno 50 miliona dinara za subvencionisanje računa porodicama koje imaju najniže prihode po članu domaćinstva. Prioritet će imati porodice sa decom i starim ljudima“, rekao je Banđur.\nOn je istakao da će iz gradske kase biti subvencionisani i računi žitelja onih objekata koji se zbog problema u radu podstanica zagrevaju mnogo više nego što je to stanarima potrebno.\n„Takvih objekata u gradu je nešto manje od 2.000 ali je njihova potrošnja toplotne energije znatno veća od gradskog proseka. Oni će sada plaćati najviše 20 odsto više od gradskog proseka, a ostatak računa će grad plaćati“, istakao je Banđur.\nPrema njegovim rečima, izmenom gradskih propisa biće omogućena privremena obustava toplotne energije i pojedinačnim stanovima, a ne kao do sada samo kompletnim zgradama.\n„Oni koji se privremeno isključe sa toplovoda plaćaće mesečno desetak dinara po kvadratu, odnosno trećinu fiksnog dela cene. Plaćanjem ove naknade obezbeđuje se normalno funkcionisanje čitavog sistema daljinskog grejanja“, objasnio je Banđur.\nU Udruženju predsednika skupštine stanara, koje je zbog poskupljenja grejanja ovog leta organizovalo četiri protesta ispred Gradske toplane i Gradske kuće, rekli su da su uslovno prihvatili predlog grada za pojeftinjenje od 20 odsto.\n„Podržaćemo ovu cenu ukoliko grad ispuni naših 20 ostalih uslova, a većina se odnosi na transparetnost u donošenju odluka koje se tiču rada Gradske toplane. Jedan od naših osnovnih zahteva je da imamo svog predstavnika u Nadzornom odboru Toplane“, kazao je član Upravnog odbora Udruženju predsednika skupštine stanara Đokica Jovanović.\nOn je istakao da će predstavnici Udruženja nastaviti da pregovaraju sa gradom o daljem pojeftinjenju grejanja jer postoji mogućnost da Toplana racionalizacijom pojedinih troškova godišnje uštedi najmanje 100 miliona dinara, što bi omogućilo i niži fiksni deo ukupne cene grejanja.


Erdogan bi voleo da ima veću moć na Balkanu - Sputnjik Srbija\n11:01 09 Avgust 2020\nErdogan bi voleo da ima veću moć na Balkanu\n09:07 20.03.2017 (osveženo 09:37 20.03.2017) Preuzmite kraći link\nTurska na Balkanu nema moć koliku bi Erdogan voleo da ima, kaže za „Dojče vele“ Erdoan Šipoli, kosovski stručnjak sa Univerziteta Džordžtaun.\nU slučaju da moraju da biraju političke elite na Balkanu i dalje će birati EU.\nPrema njegovim rečima, Erdogan misli da može preko Balkana da utiče na evropsku politiku.\n„Kada je u pitanju politički uticaj na Kosovu, u Albaniji i Bosni, Turska definitivno jeste važan regionalni igrač, ali samo do stepena u kojem se njena politika ne kosi sa politikom EU. Jer glavni cilj balkanskim zemljama jeste ulazak u EU. Dugo godina je to bio i cilj Turske. Sada, kada se Turska od toga udaljava, opada i njen uticaj na Balkanu“, navodi Šipoli.\n„Naravno, bolji su trgovinski odnosi sa Bugarskom, kao i komunikacija sa tamošnjom turskom zajednicom nego sa turskom zajednicom na primer na Kosovu. U stvarnosti politički uticaj Turske na Balkanu nije onoliki kolikim ga Turska predstavlja. Jedini način da taj uticaj zaista naraste jeste da EU prekrši obećanje da će sarađivati sa balkanskim zemljama. U suprotnom, ako moraju da biraju, balkanske zemlje će uvek stati na stranu Evrope i neće žaliti za Turskom“, ističe Šipoli.\n„Turskoj nije u interesu da bezbednosna situacija na Balkanu bude nestabilna jer bi onda ta zemlja bila kompletno okružena nestabilnim regionima. Ali deo odgovornosti je i na državama EU koje treba da ohrabre Balkan i ne dozvole da padne u ruke Erdoganu“, zaključio je Šipoli.


Drainčevi književni susreti - kniževno veče održano juče u Blacu - Blace Info Press\nDrainčevi književni susreti – kniževno veče održano juče u Blacu\nAutor: Gorica Šegović · Objavljeno: 31. avgusta 2016. · Updated 31. avgusta 2016.\nUčesnici ovogodišnje pesničke manifestacije „Drainčevi susreti“, pesnici koji se mogu pohvaliti nagradom „Drainac“ u toku jučerašnjeg dana boravili su u Kulturnom centru Drainac u Blacu , gde je održana i promocija knjige Antologija poezije dobitnika nagrade Drainac, autora Zorana Cvetkovića. Po prvi put na ovoj čuvenoj pesničkoj manifestaciji učestvovao je i poznati glumac Aleksandar Dunić.\nUčesnici ovogodišnje pesničke manifestacije „Drainčevi susreti“, pesnici koji se mogu pohvaliti nagradom „Drainac“, obišli su Đavolju varoš, gde su održali pesničku radionicu u kojoj su nastali stihovi o ovom prirodnom fenomenu.\n-Dobili smo vrlo interesantne stihove, koje će kako je obećao pesnik Bratislav Milanović staviti u jedan zbornik, koji će na nekim od sledećih susreta predstaviti publici, rekao je urednik Kulturnog programa Zoran Cvetković .\nPesnici su u Kuršumliji obišli crkvu Svetog Nikole, a u Trbunju ih je dočekao i ugostio Drainčev bratanac Vitomir Jovanović i pričao o detinjstvu poznatog rođaka, penika u čiju čast se ova manifestacija održava već pola veka. U Blacu je za tamošnju publiku održano književno veče, gde su pesnici govorili svoje i stihove Drainca, a potom je predstavljena i antologija „Drainčevi dobitnici II“.\nVečeras od 18 časova u Narodnoj biblioteci „Rade Drainac“ biće održano veče sećanja na jednog od osnivača ove važne pesničke manifestacije, nedavno preminulog topličkog pesnika, kritičara i novinara Dragana Borisavljevića. O njemu će govoriti prokupački stvaraoci, među kojima i Dragoljub Mirković, Zoran Cvetković, Danijel Jovanović, Dragan Ognjanović i drugi. Posle omaža Draganu Borisavljeviću, obaviće se uručenje nagrade „Najbolja toplička zbirka poezije“ čiji je donator Topličanin Ratomir Timotijević Tim. Kao završnica susreta i ove godine biće „Veče topličke poezije“ kada će stihove pored topličkih pesnika govoriti i gosti susreta, pesnici koji se mogu pohvaliti pesničkom nagradom „Drainac“.\nSledeća vest KMF Jastrebac spreman za elitu!\nPredhodna vest Nastavak uspešnog rada Službe besplatne pravne pomoći u opštini Blace


Šutanovac i Ružić u Novom danu o izborima, Šešelju\nŠutanovac i Ružić znaju da se teško živi, ali ne i cenu jaja\nVesti Autor:Jelena Petrović04. apr. 201609:31 > 09:42\nPotpredsednik SPS Branko Ružić i funkcioner DS Dragan Šutanovac saglasni su da će presuda Šešelju uticati na odnose u regionu. Oni su ocenili da je u koaliciji koju su te dve stranke napravile 2008. godine - Srbija napredovala. Složili su se da građani danas ne žive dobro, ali nijedan nije znao koliko košta jaje.\nKroz tri nedelje u ovo doba već ce biti poznati rezultati republičkih, pokrajinskih i lokalnih izbora. Kampanja je za sada „mlaka“, a da nije izbornih blokova u vestima, teško da bi primetili da se oko nas nešto dešava. Gosti Novog dana govorili su o programima i kampanjama svojih stranaka, šta nude građanima, napadu na aktiviste DS kod Đerma…\nNa pitanje kako je preživeo „pokušaj ubistva“ kod pijace Đeram, kako je napad na aktiviste DS okvalifikovao predsednik stranke Bojan Pajtić, Šutanovac kaže da ne bi, ipak, upotrebio tako tešku kvalifikaciju. Jeste bilo opasno kad je čovek razbio flašu i krenuo, a drugi vikao „ubodi ga, ubodi ga“, ali to je samo refleksija stanja u društvu, naveo je. Ovo nije prvi put da se aktivisti DS napadaju, posećam vas na Mionicu, Vrbas, dodao je Šutanovac.\nNisam pomislio da će neko da me ubije, to se sve desilo u nekih tridesetak sekundi, kaže funkcioner DS. On navodi da je ono što je zabrinjavajuće to što je kasnije SNS, u jednoj emisiji, pokušao da njega prikaže kao nasilnika, a ne neka tri dečaka.\nKomentarišući napad na funcionere DS, Ružić je, na pitanje kom stavu je bliži – onom koji zastupa SNS, ili DS, rekao: „Blizak sam racionalnom rasuđivanju… Mi smo protiv nasilja i ono što se dogodilo je za svaku osudu. To je nešto što bi trebalo da posluži svima i SNS i DS i nama kao uputstvo šta ne treba da se dešava u kampanjama, i nikada“.\nPredsednik DS je ranije rekao da „po prvi put vidi četnike Slovake“ i da je „prelazak Slovaka u neke druge stranke protivprirodan“. Ambasada Slovačke osudila je ovu izjavu Bojana Pajtića na skupu u Padini. Upitan o tome, Šutanovac je rekao da se radi o loše prenesenoj izjavi, da su pojedini pripadnici slovačke manjine koji su učestvovali u vlasti sa demokratama, sada rušili predstavnika DS u toj opštini, koji je takođe Slovak. DS nije nikada bila stranka koja je širila nacionalnu mržnju, dodaje Šutanovac.\nŠutanovac kaže da je DS jedina partija koja je izašla sa velikim programom pred ove izbore, na kom je, kako navodi, radilo preko 300 stručnih ljudi.\nTvrdi da je to najozbiljniji program koji je ponuđen građanima pred ove izbore, i da se odnosi na sve aspekte života.\nNudimo rešenje u oblasti poreske reforme, koja mora biti sprovedena, penzije moraju da se vrate, ljudi u državnoj upravi moraju da imaju dostojanstvo da lepo žive, da ne bude otpuštanja, navodi.\nKaže da to nije spisak želja, već da su to stvari koje su već postojale, i podseća da su penzije pre 2012. godine bile 10 posto veće, da su subvencije poljoprivrednicima bile 12.000 dinara, a sada su 4.000, da je prosečna plata bila 380 evra, a da je sada oko 360…\n„Građani veruju danas televizoru, ja im savetujem da veruju svom frižideru“, navodi Šutanovac.\nOn dodaje da je 2012. porez na PDV i dobit bio manji, kao i da je bio drastično manji porez na imovinu, da nije bilo akciza za struju, da su bile veće plate i penzije…\nNa pitanje kako se DS finansijski snalazi u kampanji imajući u vidu da je stranački račun blokiran već godinama, Šutanovac objašnjava da postoji poseban račun koji se otvara za kampanju, kao i da se nakon izbora pare za kampanju dobijaju od države. „Blokiran račun nema veze s tim“. Kaže da je kampanja DS skromna, možda najskromnija koju je ta stranka imala do sada i da zato idu i razgovaraju licem u lice sa građanima. Zato sam juče i prekjuče bio na pijaci, kaže Šutanovac..\nJedina stranka koja se očigledno razbacuje novcem je SNS, pa kad se penzioneri pitaju gde su im pare neka vide garderobu i pamflete aktivista SNS, dodaje.\nOn kaže da je premijer Srbije 366 dana godišnje i 32 sata dnevno u kampanji, i da se nikada do sada nije desilo da imate aktivnosti stranaka u izbornom bloku, pa onda imate saopštenje na to, iako je u istom tom bloku bilo i SNS-a.\nRužić: Malo morgen je jedna lepršava rečenica\nNa pitanje kad će SPS pustiti slogan, Ružić kaže – kada bude vreme, i dodaje da je to „slatka tajna“. On tvrdi da rejting SPS svakim danom raste, i da toga rezultata dolaze razgovarajući sa ljudima.\nUpitan da prokomentariše to što je predsednik partije Ivica Dačić rekao „malo morgen“ na skupu, a povodom navoda da SPS-u pada rejting zbog radikala, Ružić pita – „zar nije to slikovito i lepo?“.\n„Ne brinem zbog toga da će nam pasti rejting, on je iskoristio jednu lepršavu rečenicu iz devedesetih“, kažre Ružić. Na konstataciju daje to isto nekada upotrebio Slobodan Milošević, Ružić kaže da je on faktografija, istorijska činjenica, a da će istoričari reći šta je radio. Mi ne možemo bežati od toga, dodaje.\nKoalicija SPS – DS je donela napredak Srbiji\nGovoreći o koaliciji koju je DS napravio sa SPS 2008. godine, Šutanovac kaže da, voleli ljudi to ili ne, u toj koaliciji je Srbija napredovala. Skinuli smo vize, Kosovo je bilo bez rampe i carine, penzije su povećane, stanje je bilo bolje nego sada, navodi funcioner DS.\n„Od 2012. ne postoji nijedan ekonomski parametar koji je u plusu“, dodaje Šutanovac.\nRužić, odgovarajući na pitanje o koaliciji sa DS, kaže da je uloga SPS uvek bila državotvorna, i da su 2008. otvorili vrata evrointegracijama, uz podsećanje da je druga opcija bila vlada DSS i SRS.\nNa pitanje da li je moguća i ponovna saradnja sa demokratama, što se u javnosti spominje, Ružić kaže:\n„Ono što pričaju naši koalicioni partneri – i to je legitimno – je da bi se Srbija polarizovala, da oni dođu na 50 + 1 posto. Od nas prave imaginarnog protivnika, to je mislim taktička greška“.\nMi smo se pokazali da možemo da sarađujemo sa onima koji donose boljitak Srbiji, navodi potpredsednik SPS, dodajući da su 2008. otvorili vrata i dali impuls evrointegracijama, i da to nisu uradili ni Nikolić, ni Šešelj.\nObojica su saglasni da građani u Srbiji žive teško.\nŠešelj komplikuje odnose u regionu\nGovoreći o Haškoj odluci o Šešelju, Šutanovac je ocenio da očigledno SRS dobija zamajac ovom presudom. Moram da priznam da je ovo neočekivana presuda, kaže on, dodajući da je samim tim što je pritvor trajao 12 godina obesmišljen proces.\nOn kaže da se ovim komplikuju stvari u regionu, jer Šešelj nastavlja sa svojom retorikom, i što je najgore – nastavlja se sa veličanjem ubica.\n„Haški tribunal predstavlja jednu političku, a ne pravnu instituciju, ovo je prvi stepen, videćemo šta će biti u drugostepenom postupku“, kaže Ružić, osvrćući se na presudu.\nTo je nešto što može da odmogne nečemu šta su i ova i prethodne vlade radile na pomirenju u regionu, ocenio je Ružić.\nOn je rekao da ona (presuda) može biti satisfakcija za Šešelja, članove njegove porodice i pristalice. „Ali ono što mi u SPS nećemo prihvatiti, to je ta anticivilizacijska politika koju on promoviše i danas… Mislim da o njemu treba ovde da vode računa oni koji su mu omogućili i pre presude da bude rijaliti pajac“.\nUpitan ko mu je to omogućio, rekao je – znate koje televizije imaju rijaliti programe, znate kod koga je gostovao.\nOcenio je da će se presuda sigurno reflektovati na rezultat SRS.\nBranko RužićDragan ŠutanovacDSIzbori 2016SPS


Stefanović: Policije će spriječiti ekstremiste da izazovu nemire u Banjaluci - Prnjavorski informativni portal\nMinistar unutrašnjih poslova Srbije Nebojša Stefanović rekao je da ministarstva unutrašnjih poslova Srbije i Republike Srpske dobro sarađuju i neće dozvoliti da ekstremisti iz Srbije u subotu, 14. maja, učestvuju na protestima u Banjaluci.\n“Sve će biti u skladu sa zakonom i ni u jednom trenutku neće biti ugrožena bezbjednost. Razmjenjujemo informacije o svemu”, rekao je Stefanović za RTS.\nOn je naveo da je premijer Srbije Aleksandar Vučić dobio informacije od bezbjednosnih službi da će ekstremisti ići na proteste u Srpsku, ali policija to neće dozvoliti.\n“Naravno da premijer ima više informacija, jer do njega dolaze informacije bezbednosne službe. Pokazalo se da postoje interesi i faktori koji bi mogli da iskoriste nestabilnost u Republici Srpskoj koja će da naškodi interesima zemalja”, kaže Stefanović.\nOn je istakao da je poziv na mir koji je Vučić juče uputio građanima i političkim akterima Srpske važan i ključan da bi se preduprijedili neželjeni scenariji.\n“Veliki je pritisak da se tako nešto održi, mnogima ne odgovara ni stabilna Srbija, niti Republika Srpska”, upozorio je Stefanović.\nZa subotu, 14. maj, u Banjaluci su najavljena dva protesta – jedan pod motom “Oslobodimo Srpsku”, koji organizuje opozicija, a drugi, pod motom “Srcem za Srpsku-stop izdaji”, organizuje vlast Republike Srpske.\nEkstremisti spremaju nerede?\nGrupe ekstremnih Bošnjaka iz bihaćke regije i huligani iz navijačkih grupa, uz logističku podršku pojedinih dijelova Obavještajno-bezbjednosne agencije BiH, planiraju da izazovu nerede na mitingu i kontramitingu u Banjaluci 14. maja i destabilizuju Republiku Srpsku, pišu danas “Večernje novosti”.\nTaj “zapaljivi” plan bi u kasnijoj fazi, kako se navodi, trebalo da posluži i kao okidač za delegitimizaciju Republike Srpske u okviru BiH, čime bi se pojačali konstantni napori ka reviziji Dejtonskog mirovnog sporazuma i postepenom ukidanju Republike Srpske.


Evropski derbi u Novom Sadu, Voša dočekuje Partizan | Transferi\nYou are here: Home Fudbalski Transferi Evropski derbi u Novom Sadu, Voša dočekuje Partizan\tMay 24, 2017 10:09 am\nEvropski derbi u Novom Sadu, Voša dočekuje Partizan\nDerbi petog kola Superlige igra se u Novom Sadu, gde će Vojvodina dočekati Partizan.\nJedine dve srpske ekipe koje se bore (i to veoma dobro) i u evropskim takmičenja, “ukrstiće koplja” na “Karađorđu”, od 20 sati.\nPartizan, pred duel sa BATE Borisovim ima veoma težak zadatak, ali trener Zoran Milinković se raduje dobroj utakmici. “Očekujemo pun stadion, kvalitetnu utakmicu, verujemo da ćemo imati šta da vidimo na terenu. Poznajem tu ekipu, imaju dobar koncept, čvrstinu, a i igrače napred koji prave razliku… Sve ukazuje na jednu dobru i sadržajnu utakmicu, zbog profila igrača očekujem utakmicu gde će biti golova”, ocenio je Milinković.\nOn je naveo da nema kadrovskih problema i da će svi igrači biti spremni za meč u Novom Sadu.\n“Svi su u opticaju za meč, Miroslav Vulićević je lakše povređen, ali biće spreman za utakmicu. S maksimalnim ambicijama idemo u Novi Sad, želimo da Partizan odigra što bolji meč i da osvoji nova tri boda”, dodao je trener Partizana.\nUtakmica sa Vojvodinom je prvobitno trebalo da se igra u sredu, ali je pomerena za četvrtak na zahtev Novosađana, a potom je i odložen i meč protiv Rada koji je bio na programu predstojećeg vikenda.\n“Pred nama je derbi koji u najavi donosi neizvesnost. Očekujem da će tako biti tokom svih 90 minuta, jer se sastaju dva kvalitetna i jaka tima. Partizan je već obezbedio mesto u grupnoj fazi Lige Evrope i ima priliku da načini i korak više i uđe u Ligu šampiona, a mi smo pred šansom da se plasiramo u jednu od grupa Lige Evrope. Nadam se da će u tribine ponovo biti ispunjene, a verujem da će gledaoci, uz dobar fudbal, videti i dosta golova. Što se Vojvodine tiče, cilj nam je da prikažemo odličnu partiju i da pobedimo crno-bele”, rekao je trener Novosađana Zlatomir Zagorčić.\nNapadač Vojvodine, koji je u postigao nekoliko spektakularnih pogodaka u prethodnim utakmicama, Ognjen Ožegović, takođe je optimista pred duel s Partizanom.\n“Maksimalno spremni dočekujemo utakmicu s beogradskim timom. Ubeđen sam da smo bolja ekipa i nadam se da ćemo to i dokazati na terenu. Za ovaj duel se, lično, spremam kao za svaki drugi i pokušaću da ponovo budem strelac i doprinesem našoj željenoj pobedi”, rekao je Ožegović.\nUtakmica između Partizana i Vojvodine igra se u od 20.00 u Novom Sadu.


Evropa: Švedska po broju novozaraženih druga na kontinentu, Grčka uskoro otvara restorane, u Austriji se pojavio novi soj? – SveVesti.net\nEvropa: Švedska po broju novozaraženih druga na kontinentu, Grčka uskoro otvara restorane, u Austriji se pojavio novi soj? – JMU Radio-televizija Vojvodine\nMOSKVA, LISABON, OSLO –\nDirektorka ruske Savezne službe za fitosanitarni nadzor (Rospotrebnadzor) Ana Popova saopštila je da je u Rusiji situacija sa korona virusom stabilna, ali da je brzina pada broja slučajeva usporena.\n“Zbog sistemskih mera, situacija u Rusiji se stabilizuje. Međutim, želim da primetim da je stopa pada učestalosti bolesti usporena”, rekla je na konferenciji za novinare Popova, prenosi TAS S.\nAgencija navodi da je direktorka ruskog nadzornog tela naglasila da je tokom poslednje tri sedmice primetan nedeljni pad od najviše 1,5 odsto, a da je pre toga iznosio 12 odsto.\nDo juče je u Rusiji potvrđeno 4.649.710 slučajeva korona virusa, sa 4.272.165 pacijenata koji su se oporavili od bolesti, a po najnovijim podacima, od posledica kovid-19 ukupno je preminulo do sada 103.263 osobe.\nNorveška će početi da ublažava neke od restriktivnih mera koje je uvela zbog pandemije kovida-19 i biće dozvoljeno da se u domaćinstvima i na događajima od petka okuplja veći broj ljudi nego do sada, saopštila je premijerka Erna Solberg.\nPortugalija: Porast obolelih, ublažavanje zaključavanja neizvesno\nPortugalski zdravstveni stručnjaci upozoravaju danas da je broj slučajeva korona virusa u porastu, dok vlada razmatra da li će nastaviti da ublažava blokadu koja je započela sredinom januara.\nStopa incidencije na 100.000 ljudi tokom 14 dana popela se na 71, u odnosu na 63 pre nedelju dana, navodi AP.\nZdravstveni stručnjaci kažu da bi u roku od mesec dana stopa incidence mogla dostići 120, što je tačka za koju vlada tvrdi da će zaustaviti ublažavanje ograničenja zaključavanja.\nPostupni izlazak iz blokade trebalo bi da dostigne treću fazu sledećeg ponedeljka, kada se Portugal nada da će ponovo otvoriti sve škole, bioskope i tržne centre. Taj plan bi mogao da bude odložen, ako broj slučajeva nastavi da se povećava.\nBritanski ministar zdravlja Met Henkok pozdravio je izuzetno postignuće programa vakcinacije u Velikoj Britaniji do sada.\nOn je rekao u donjem domu parlamenta da ga raduje što može da saopšti da je širom zemlje ispunjen cilj da se vakcina ponudi svima u devet prioritetnih grupa pre roka 15. aprila, preneo je BBC.\n“Sada smo isporučili prvu dozu za više od 32 miliona ljudi i na putu smo da isporučimo vakcinu svim odraslima do kraja jula,” istakao je Henkok.\nV.Britanija: Svim starijim od 50 godina ponuđena prva doza\nSvim Britancima starijim od 50 godina i pripadnicima rizičnih grupa u Velikoj Britaniji do sada je ponuđena prva doza vakcine protiv korona virusa, saopštila je vlada u Londonu.\nTo praktično znači da je vlada Velike Britanije ostvarila svoj cilj da se do 15. aprila vakcinišu svi pripadnici devet najrizičnijij grupa stanovništva, preneo je Rojters.\nBritanska vlada je najavila da je na dobrom putu da do kraja jula obezbedi vakcinaciju svim odraslim osobama, navodeći da su sledeći na redu građani Engleske mlađi od 50 godina.\nU Velikoj Britaniji je do sada prvom dozom vakcinisano 32 miliona građana, prošle subote je ostvaren rekordan broj od 475.230 vakcinsanih drugom dozom, a 7,6 miliona ljudi je primilo obe doze vakcine.\nDžonson:Ponovo će rasti broj zaraženih i umrlih zbog kovida\nBritanski premijer Boris DŽonson izjavio je danas da će broj zaraženih i smrtnih slučajeva povezanih sa kovid-19 ponovo početi da raste, jer su ograničenja ublažena.\nBritanski premijer je ukazao i na uspešnu kampanju vakcinacije starijih od 50 godina i ranjivih grupa, prenosi agencija Rojters.\n“Najveći deo posla na suzbijanju bolesti je urađen zaključavanjem. Budući da se otključavamo, rezultat će neizbežno biti da ćemo se suočiti sa više infekcija i, nažalost, sa još hospitalizacija i smrtnih slučajeva”, izjavio je DŽonson.\nI Donja Austrija produžava zaključavanje do 2.maja\nPrema javnom servisu ORF, na teritoriji opštine Lienc primećena je jedna potpuno nova mutacija.\nVirolog Gernot Valder upozorava da novi soj ima potencijal da zaobiđe zaštitu koju pruža vakcina.\nNaime, pojedini oboleli bili su već vakcinisani, i sada, kako kaže, treba utvrditi da li vakcine deluju ili se radi o osobama koje “nisu imale sreću”.\n“Možda to i nije veliki problem, a možda će postati još veći problem. To još ne znamo. Moramo detaljno analizirati novu mutaciju”, kazao je Valder.\nOn ukazuje da nema razloga za paniku, jer je uobičajeno da virus mutira.\nAustrijskom naučniku nejasno je da li je reč o mutuaciji britanskog soja ili o potpuno novom tipu sa sličnim osobinama.\nInače, opština Lienc već duže je žarište korona virusa, koja zadaje brigu austrijskim vlastima.\nMerkel:Potrebne jedinstvene mere,vlada hoće ovlašćenja\nNemačka kancelarka Angela Merkel potvrdila je danas da je vlada odlučila da od parlamenta zatraži privremena ovlašćenja, kako bi mere protiv korona virusa mogla da nametne širom zemlje.\n“Ne smemo zapostaviti pozive u pomoć medicinara. Potrebni smo im”, kazala je kancelarka.\nVlada u Berlinu zatražiće od Bundestaga da joj odobri privremena ovlašćenja, kako bi mogla da sprovodi lokdaun širom zemlje, nakon što nekoliko nemačkih pokrajina nije primenilo dogovorene mere protiv širenja trećeg talasa korona virusa.\nNemčka savezna država, pokrajine i opštine će se, u borbi protiv korona virusa, zadužiti za 650 milijardi evra, pokazuje aktuelna studija Instituta nemačke privrede (IW).\n“U zavisnosti šta će se dogoditi narednih nedelja i meseci ta brojka bi mogla biti i veća“, kaže direktor IW Mihael Hiter.\nEksperti IW smatraju da treba odustati od brzog smanjenja zaduženosti i bolje ostaviti veću mogućnost za delovanje institucije u vezi s potrebnim investicijama\nItalija: U regiji Lacio “suspendovani” kineski respiratori\nPlućni ventilatori za intenzivnu negu, koje je u jeku pandemije kovida-19, u martu prošle godine region Lacio kupio od kineskog proizvođača, biće “suspendovani”, jer nisu u skladu sa sigurnosnim zahtevima utvrđenim važećim zakonodavstvom, piše dnevni list La Verita.\nOdluku je donela Direkcija za socijalno-zdravstvena pitanja regiona Lacio, gde se nalazi i glavni grad Rim.\nReč je o 140 respiratora Aeonmed Vg70, koji su pre godinu dana uvezeni uz odobrenje tadašnjeg šefa civilne zaštite Anđela Borelia.\nList, koji je došao u posed mejl prepiske između kineskog proizvođača i kupca u Italiji, tvrdi da se u pregovorima o kupovini, kineski proizvođač poziva na bivšeg Masima D’Alema kao osobu koja je potvrdila spremnost vlade da odobri uvoz respiratora.\nList podseća da paralelno sa istragom o uvozu kineskih respiratora, policija istražuje i slučaj uvoza 800 miliona zaštitnih maski, koje su plaćene milijardu i 250 miliona evra.\nU Rimu, kao u Bergamu prošle godine, gradsko pogrebno preduzeće ne stiže da kremira ili sahrani sve preminule, zbog povećane smrtnosti u poslednje vreme, saopštilo je to preduzeće, prenosi list “Hafington post”.\nPreduzeće je pozvalo sva pogrebna preduzeća koja mogu da se uključe u sahrane.\nTakođe, gradsko pogrebno preduzeće namerava da zaposli nove radnike “zbog značajnog porasta posla”.\nAli slika iz rimske mrtvačnice nije usamljena, piše list i podseća da je u Evropi prekoračen broj od milion preminulih od korona virusa.\n“Naš kontinent sa 52 države i regiona je najviše pogođen pandemijom kovida-19, sa milion i 228 žrtava zaraze, i po tome je ispred Južne Amerike, Kanade i Sjedinjenih Američkih Držva”, piše novina.\nGrčka bi mogla da dozvoli baštama restorana da se otvore posle Uskrsa, a očekuje se da se do maja situacija vrati u normalu, izjavio je danas ministar za razvoj i investicije Adonis Georgijadis u intervjuu za Skaj TV.\n“Restorani će se otvoriti, možda i pre turizma. Verujem da će posle Uskrsa restorani moći da se otvore ako se situacija sa pandemijom bude neometano poboljšavala”, rekao je Georgijadis, prenosi grčka agencija ANA.\nBritanije: Umrlo 150.000, a ne 127.000\nU Velikoj Britaniji je od posledica koronavirusa preminulo 150.419 ljudi, pokazuju danas objavljeni podaci Nacionalnog zavoda za statistiku, prenosi BBC.\nTo se u velikoj meri razlikuje od zvanične statistike koju objavljuje vlada, u koju ulaze samo osobe koje su umrle unutar 28 dana od pozitivnog testa. Prema današnjem saopštenju Ministarstva zdravlja, u Britaniji su od korene preminule 127.123 osobe.\nPodaci Nacionalnog zavoda za statistiku su sveobuhvatniji i potpuniji, jer su obrađivani na osnovu onoga što su lekari unosili kao uzrok smrti, bez obzira kada je preminula osoba testirana.\nRazlika između podataka Vlade i Nacionalnog zavoda za statistiku je i nešto veća, jer se ovi drugi odnose na izveštaje o smrti dostavljene do 2. aprila.\nŠvedska po broju novozaraženih druga u Evropi\nŠvedska je od petka imala 19.105 novih slučajeva, pokazuju podaci tamošnjih zdravstvenih vlasti, javlja Hina.\nSada dnevno ima 625 novih slučajeva na milion stanovnika, pokazuju podaci portala “Naš svet u podacima”.\nPrevious Snažan zemljotres kod ostrva Kos, meštani u panici napuštali domove\nNext Kraljica Elizabeta II vratila se redovnim obavezama